# Vores de la pantalla

&Mike.McBride; &Mike.McBride.mail;
&traductor.Antoni.Bella;
05-03-2014
&kde; 4.11
KDE
Arranjament del sistema
escriptori
efectes

Les vores actives de la pantalla us permeten activar els efectes acostant el cursor del ratolí a la vora de la pantalla. Aquí podeu configurar quin efecte s'activarà en cada vora i cantonada de la pantalla.

Feu clic amb qualsevol botó del ratolí sobre un quadrat i escolliu un efecte al menú contextual. Les vores amb un quadrat negre ja tenen un efecte associat, un quadrat de color gris indica que no hi ha efecte seleccionat per a aquesta vora.

El nombre d'elements accessibles en el menú contextual dependrà dels ajustos en el mòdul Efectes d'escriptori a la categoria Aparença i comportament de l'espai de treball. Activeu els efectes d'escriptori per activar la composició, seleccioneu el tipus de composició, a continuació, escolliu els efectes favorits a la pestanya Tots els efectes en el grup Gestió de les finestres. Això activarà els elements corresponents al menú contextual.

Si esteu cercant l'ajustament per activar el canvi d'escriptori empenyent el cursor del ratolí contra la vora de la pantalla, trieu un dels efectes esmentats anteriorment Gestió de les finestres des del menú contextual.

La secció Gestió de les finestres té dues opcions addicionals en moure finestres a les vores de la pantalla:

- Maximitza les finestres arrossegant-les a la part superior de la pantalla.

- Col·loqueu les finestres en mosaic arrossegant-les fins al costat de la pantalla. Les finestres seran disposades en mosaic a un quart de la pantalla si s'arrosseguen a la part superior o inferior de l'alçada de la pantalla determinada pel valor en el botó de selecció de valors, en cas contrari a tota l'alçada de la pantalla.

La secció Altres arranjaments configura el comportament que empeny el cursor del ratolí a una vora de la pantalla.

Canvia d'escriptori a la vora: Canvia d'escriptori quan es pressiona el cursor del ratolí contra la vora de la pantalla. Si seleccioneu Sempre habilitat, es deshabilitaran tots els efectes configurats per a les vores de la pantalla a la primera secció d'aquest mòdul.

Retard d'activació: Interval de temps requerit quan s'empeny el cursor del ratolí contra la vora de la pantalla abans d'activar l'acció

Retard de reactivació: L'interval de temps requerit després d'activar l'acció fins que pugui ocórrer la següent activació.