# El manual de l'&artikulate;

Andreas
Cord-Landwehr
cordlandwehr@kde.org
Ondrila
Gupta
oindrila.gupta92@gmail.com

&traductor.Antoni.Bella;
2014
Els desenvolupadors de l'&artikulate;
15-03-2014
0.3.0 &kde; 4.13
&FDLNotice;

&artikulate; és un entrenador de la pronunciació, el qual ajuda en la millora i el perfeccionament de les habilitats de pronunciació. Els estudiants entrenen la seva pronunciació mitjançant la gravació de la seva pròpia veu i comparant-la amb enregistraments de parlants nadius. &artikulate; forma part del projecte d'educació del &kde;.

KDE
kdeedu
idioma
curs
unitat
frase
perfil de l'aprenent

## Introducció

&artikulate; és un entrenador de la pronunciació, el qual ajuda en la millora i el perfeccionament de les habilitats de la pronunciació en un idioma estranger. Per fer-ho, proveeix cursos per baixar amb enregistraments de parlants nadius en l'idioma objectiu. Els cursos d'aprenentatge es baixen per a l'idioma seleccionat, seleccioneu un grup de frases, comenceu a enregistrar la vostra pròpia veu parlant les frases, i compareu els resultats amb els enregistraments del parlant nadiu -escoltant-les totes dues-.

### El concepte de l'aprenentatge

El concepte estudi d'aquesta aplicació és l'aprenentatge d'idiomes com segueix. Repetint i comparant els enregistraments propis de frases parlades amb els enregistraments (un conjunt representatiu de) dels parlants nadius, un alumne pot

- identificar els punts febles quan parla en l'idioma estranger i

- adaptar la pronunciació perquè coincideixi amb la pronunciació del parlant nadiu.

Per a un millor resultat de l'aprenentatge, són necessaris els cursos específicament dissenyats per a cada idioma suportat. Aquests cursos es poden concentrar en escenaris especials de formació (com ordenar «menjar en un restaurant»), però també poden centrar-se en aprendre a pronunciar correctament les síl·labes difícils i paraules d'un idioma.

### Primers passos a l'&artikulate;

En aquest capítol s'explica com realitzar els primers passos a l'&artikulate;, sobretot la manera de crear una identitat d'aprenentatge, com seleccionar un idioma i com obtenir enregistraments del parlador nadiu per començar a entrenar.

#### 1.- Crear una identitat d'aprenentatge

Per a cada alumne, hi ha d'haver una identitat d'aprenentatge que desa el progrés en l'aprenentatge. Això també permet que múltiples persones utilitzin &artikulate; en el mateix ordinador, cadascú pot tenir els seus propis objectius d'aprenentatge. Per a crear una identitat d'aprenentatge, feu clic al botó Crea una identitat d'aprenentatge (si inicieu &artikulate; per primera vegada) o en cas contrari el botó amb el nom de la identitat d'aprenentatge actualment seleccionada a la part superior esquerra de la finestra. Al diàleg que s'obrirà, seleccioneu Crea una nova identitat d'aprenentatge. Podeu editar el vostre nom amb el botó Edita i establir una imatge -si voleu-.

Creant una identitat d'aprenentatge.

#### 2.- Seleccionar un idioma

Establir l'idioma/es de l'entrenament d'un alumne es realitza a la pestanya Idiomes preferits activant (fent clic) els idiomes. El símbol de l'estrella corresponent a cada idioma es tornarà de color un cop s'hagi seleccionat. Tanqueu el diàleg Identitat d'aprenentatge seleccionant la vostra identitat amb Usa la identitat seleccionada. Tingueu en compte que en baixar els cursos, l'idioma del curs s'activarà automàticament per a la identitat d'aprenentatge seleccionada.

Establint els idiomes preferits.

#### 3.- Baixar un curs d'aprenentatge

En aquesta guia d'aprenentatge, se suposa que ens agradaria aprendre polonès i, per tant, que volem baixar un curs de polonès. Podeu baixar els cursos a través de Fitxer Baixa un curs d'aprenentatge nou o fent clic a l'estrella de color taronja a la part superior dreta. Apareixerà una finestra de baixada, una llista dels idiomes disponibles proporcionats per la comunitat &kde;. Els podeu ordenar utilitzant les funcions a la part dreta. Descarregueu el curs de polonès i feu clic a Instal·la.

Baixant un curs.

#### 4.- Iniciar l'entrenament

Els cursos consten de diverses unitats d'entrenament, cadascuna sol agrupar un conjunt de frases d'acord amb un escenari. Seleccioneu-ne una de les disponibles al plafó esquerre i, a continuació, feu clic a Inicia l'entrenament.

Seleccionant una unitat i iniciant l'entrenament.

#### Finalitzar «Formació / Estadístiques»

Després de completar totes les frases en una unitat d'entrenament, veureu una pantalla d'estadístiques per a l'entrenament completat. Podeu veure la quantitat d'intents per als diferents tipus de frases. La pantalla d'estadístiques es tanca fent clic al botó Finalitza l'entrenament a la part superior dreta.

## Pantalles

### La pantalla d'entrenament

La vista de l'entrenament és la més important a l'&artikulate;. Cada vegada que comenceu un entrenament, s'obrirà aquesta vista i es presentarà fins que es finalitzi l'entrenament d'una unitat d'entrenament seleccionada o l'alumne aturi l'entrenament. Al centre d'aquesta pantalla, hi ha els controls per a la reproducció de l'enregistrament d'un parlant nadiu, el text de la frase corresponent, i els controls per enregistrar i reproduir la veu del propi alumne. Quan un alumne jutja que va bé amb l'entrenament de la pronunciació de la frase actual, feu clic a D'acord, i la frase actual es marcarà com a feta i se seleccionarà la propera frase. En cas contrari, en fer clic a Reintenta més endavant, se seleccionarà la propera frase, però la frase actual es mostrarà una altra vegada més endavant.

Per entrenar la pronunciació d'una frase, l'alumne primer haurà de reproduir l'enregistrament del parlant nadiu prement el botó So pre-gravat. El següent pas és prémer el botó Enregistra i llegir en veu alta la frase presentada. En prémer de nou el botó Enregistra s'aturarà l'enregistrament i es podrà reproduir amb el botó So pre-gravat corresponent. En escoltar ambdues gravacions, l'alumne haurà de jutjar si ha pronunciat correctament o no la frase. Si l'ha pronunciat correctament, farà clic sobre D'acord marcant la frase com apresa i es procedirà amb la propera frase. En cas contrari, si encara no esteu satisfet amb l'enregistrament, l'alumne pot o bé tornar-ho a intentar fent clic a Enregistra o programar la frase per a més tard fent clic a Reintenta més endavant.

Les unitats de l'&artikulate; es componen d'una llista de frases de diferents longituds (paraules, expressions, frases i paràgrafs). Un alumne pot veure el progrés de l'aprenentatge actual a la part inferior, mirant la barra de progrés. La barra de progrés també permet canviar entre les frases.

En qualsevol moment, l'alumne pot optar per deixar d'entrenar fent clic al botó Finalitza.

La pantalla d'entrenament.
Captura de pantalla de la pantalla d'entrenament.

#### Els controls del so

- Enregistra: Enregistreu la vostre pronunciació mitjançant el vostre micròfon. Feu clic de nou per aturar l'enregistrament.

- So pre-gravat: Reprodueix un fitxer de so. Si està actiu, feu clic de nou per aturar la reproducció.

#### Els controls de l'aprenentatge

- D'acord: Marca la frase actual com apresa i continua amb la propera frase.

- Reintenta més endavant: Continua amb l'entrenament de la propera frase, però presenta aquesta frase més endavant una altra vegada.

- Atura: Atura l'entrenament i procedeix amb la vista de les estadístiques. Els resultats de l'entrenament actual es desen a les estadístiques d'entrenament.

#### La barra de progrés

La barra de progrés mostra el progrés en l'aprenentatge de la unitat actual. Es compon de blocs que representen les frases a la unitat actual, mentre que el color d'un bloc explica la longitud de la frase. Podeu passar sobre aquests blocs per veure les frases i fer-hi clic per canviar la frase d'entrenament actual. Els elements foscos ja estan entrenats, els clars no.

La barra de progrés
La barra de progrés per a la unitat actual.

A la part superior de la barra de progrés podeu veure quin tipus de frases esteu aprenent. Els tipus disponibles són:

- paraula: una sola paraula, lletra o número

- expressió: l'expressió de diverses paraules que no formen una frase completa

- frase: una frase completa

- paràgraf: diverses frases (normalment de 2 a 3)

## Editor

L'editor de cursos integrat és una eina avançada per als col·laboradors de cursos d'idiomes que permet la creació i el treball col·laboratiu en els cursos d'idiomes per a l'&artikulate;. D'una banda, permet la creació de cursos d'idiomes i l'enregistrament dels fitxers de so al parlador nadiu. Per l'altra, permet el treball en els anomenats esquelets, els quals són prototips de cursos d'idiomes que permeten la creació ràpida i senzilla de nous cursos derivats d'un prototip. L'editor només edita fitxers fora del conjunt de cursos d'entrenament, &ead;, el conjunt de cursos baixat a l'&artikulate;.

### Resum

#### Nocions de l'editor

Per l'editor de cursos s'utilitza un conjunt específic de termes, els quals també s'utilitzen per a les següents descripcions.

Idioma:

  Els idiomes només estan disponibles a l'&artikulate; si està indicat per les especificacions de l'idioma.

Curs:

  Un curs està associat a un idioma i conté una llista d'unitats.

Unitat:

  Una unitat es compon de frases que són «d'alguna manera» homogènies. Per exemple, aquestes poden ser frases parlades en un restaurant o en una conversa al carrer per un turista que intenta trobar un camí.

Esquelets del curs:

  Un esquelet del curs forma el prototip d'un curs. És a dir, els esquelets ajuden a alleugerar la creació de cursos en diversos idiomes, ja que declaren un conjunt d'unitats i frases (en anglès) que es poden utilitzar com a model per crear un curs en un nou idioma. Les actualitzacions dels esquelets del curs també es poden importar als cursos que es creen a partir d'un esquelet.

Frases:

  Les frases vénen donades per una cadena de text i un enregistrament per un parlant nadiu. Les diferenciem per la seva longitud. Existeixen les següent longituds de frase

  - paraula: una sola paraula, lletra o número

  - expressió: l'expressió de diverses paraules que no formen una frase completa

  - frase: una frase completa

  - paràgraf: diverses frases (normalment de 2 a 3)

Un curs està associat a un idioma específic, es compon de diferents unitats, i cada unitat està donada per una seqüència de frases en diferents longituds.

#### Establir la carpeta d'emmagatzematge / el repositori del curs

L'editor opera dins d'una carpeta separada (en el següent anomenat repositori, ja que es recomana que resti sota algun sistema de control de versions). En aquesta carpeta, l'editor cercarà els cursos i esquelets editables, i també hi emmagatzemarà els fitxers nous.

El repositori del curs es pot establir en el diàleg de configuració. El trobareu a Arranjament Configura l'&artikulate; i els ajustaments del curs estan a l'opció de menú Recursos del curs.

Establint un repositori de curs per a l'editor.

Establint un repositori de curs per a l'editor.

### Editar un curs

L'editor es pot iniciar des del menú principal amb Mode Mode editor del curs. Allà disposeu de les opcions per treballar amb els fitxers d'esquelet existents o per crear nous cursos o editar els existents. Després de seleccionar un idioma, podeu obrir un curs existent per editar-lo, o utilitzar un curs nou per crear un nou curs per aquest idioma. En qualsevol cas, se us presentarà la llista d'unitats del curs, on podreu crear noves unitats o obrir les ja existents per editar-les.

#### Editar una unitat

En obrir una unitat per a l'edició, veureu la llista de les seves frases (vegeu més endavant). Una línia d'aquesta llista conté la següent informació:

1. el botó edita: obre aquesta frase per a la seva edició

2. tipus de frase: la icona que indica el tipus d'aquesta frase (&pex;, paraula, expressió)

3. estat de l'edició: un bloc de color que indica l'estat d'edició d'aquesta frase (vermell: desconegut/no s'ha establert l'estat, taronja: estat de traduïda; verd: estat de completada)

4. la frase

5. el botó excloure: si el curs es deriva d'un esquelet de curs, aquest botó permet excloure la frase de la unitat

Vista de l'editor: llista de frases dins d'una unitat.

Vista de l'editor: llista de frases dins d'una unitat.

#### Editar una frase

En obrir una frase per a l'edició, veureu l'editor de la frase, com es mostra a continuació. Aquesta interfície d'edició conté els següents elements:

- el text de la frase com es mostrarà a l'entrenador

- la frase original, si utilitzeu un esquelet de curs

- l'estat d'edició de la frase

- el tipus/longitud de la frase

- els botons d'enregistrament per als enregistraments del parlador nadiu

- els botons per indicar els fonemes interessants de la frase (en l'actualitat no s'utilitzen en el mode d'entrenament)

Podeu tancar la interfície d'edició de frases amb per acceptar els canvis que heu realitzat, o amb per a descartar els canvis.

Vista de l'editor: es veu l'edició d'una frase.

Vista de l'editor: es veu l'edició d'una frase.

#### Actualitzar a partir del prototip del curs

Si el curs que esteu editant es deriva d'un esquelet, llavors el curs es podrà actualitzar des de la versió més recent de l'esquelet utilitzant el botó Actualitza a partir del prototip del curs a la part superior esquerra de la pantalla. Aquest botó es desactivarà si el curs no es deriva d'un esquelet de curs.

## Crèdits i llicència

&artikulate;

Copyright del programa:

- Copyright 2013-2014 Andreas Cord-Landwehr

- Copyright 2013 Oindrila Gupta

- Copyright 2013 Magdalena Konkiewitz

- Copyright 2013-2014 Samikshan Bairagya

Copyright de la documentació:

- Copyright 2014 Andreas Cord-Landwehr

Traductor de la documentació: &credits.Antoni.Bella;

&underFDL; &underGPL;

## Instal·lació

### Com obtenir &artikulate;

&install.intro.documentation;

### Compilació i instal·lació

&install.compile.documentation;

#### Instruccions específiques per a l'&artikulate;

Més directrius sobre com compilar &artikulate; estan disponibles a la documentació tècnica de l'&artikulate; al &kde; TechBase.

&documentation.index;