# Arranjament de les notificacions del sistema

&Mike.McBride; &Mike.McBride.mail;
&traductor.Antoni.Bella;
05-12-2013
&kde; 4.12
KDE
Arranjament del sistema
notificació del sistema
notificació

## Arranjament de les notificacions del sistema

El &kde;, com totes les aplicacions, necessita informar a l'usuari quan es produeix un problema, es finalitza una tasca o si succeeix quelcom. El &kde; empra un conjunt de Notificacions del sistema per a mantenir informat a l'usuari del que està succeint.

Utilitzant aquest mòdul, podreu determinar el que farà el &kde; per a comunicar-vos cada esdeveniment.

Aquest mòdul d'arranjament consisteix de dues pestanyes Aplicacions i Arranjament del reproductor.

### Aplicacions

Per a configurar una notificació, simplement seleccioneu l'aplicació des de la llista desplegable a la part superior del diàleg anomenada Font de l'esdeveniment. Aquesta us llevarà una llistat amb totes les notificacions configurables per a l'aplicació. La llista de notificacions inclou 6 columnes situades a l'esquerra del nom de la notificació. Aquestes columnes (d'esquerra a dreta) són:

Reprodueix un so

  Fa exactament el que penseu. Si es presenta una icona en aquesta columna, el &kde; reproduirà un so específic als altaveus. Se sol utilitzar per als jocs en el &kde; en iniciar una nova partida, o en una altra acció a dins del joc.

Mostra un missatge en una finestra emergent

  Si hi ha una icona present en aquesta columna, el &kde; obrirà un quadre de missatge i informarà a l'usuari de la notificació. Aquesta és l'opció que se sol emprar per alertar als usuaris d'un error.

Registra en un fitxer

  Si hi ha una icona present en aquesta columna, el &kde; escriurà certa informació a un fitxer en el disc desprès de rebre-la. Això és d'utilitat per a seguir problemes o canvis importants al sistema.

Marca l'entrada de la barra de tasques

  Si hi ha una icona present en aquesta columna, el &kde; farà flaixos a la barra de tasques fins que l'usuari faci clic a l'entrada de la barra de tasques. Això és d'utilitat si voleu que l'usuari atengui el programa (per exemple, quan es rep un nou missatge de correu electrònic, o quan algú demana per l'usuari en un canal d'IRC).

Pronuncia

  Si està marcada aquesta casella de selecció, el &kde; farà flaixos a la barra de tasques de l'aplicació que hagi produït la notificació fins que l'usuari faci clic sobre l'entrada de la barra de tasques.

Executa una ordre

  Si hi ha una icona present en aquesta columna, s'executarà un programa per separat quan es produeixi aquesta notificació. Això es pot utilitzar per a executar un programa que ajudi a recuperar les dades, apagar un sistema potencialment compromès o enviar un correu electrònic a un usuari per alertar-lo d'un problema.

#### Canviar una notificació

Per a fer canvis a una notificació, feu un clic sobre el seu nom amb el &BER;. La notificació es ressaltarà i s'activaran les caselles de selecció per a tots els tipus de notificació.

Poden produir-se més d'un esdeveniment a partir d'una sola notificació. Com per exemple, reproduir un so i fer aparèixer un quadre de missatge en resposta a una notificació del sistema. Una notificació no evitarà que pugin operar d'altres notificacions.

La següent llista detalla cadascun dels tipus de notificacions i com utilitzar-les.

Reprodueix un so

  Si es marca aquesta casella de selecció, el &kde; reproduirà un so cada vegada que la notificació sigui iniciada. Per especificar el so, utilitzeu el quadre de text situat a la dreta de la casella de selecció per a introduir la localització de la carpeta del fitxer de so que voleu reproduir al &kde;. Podeu utilitzar el botó de carpeta (emplaçat una mica més a la dreta del diàleg) per a veure el vostre arbre de directoris. Per escoltar una prova del so, tan sols haureu de fer clic en el botó de reproducció (un petit botó just a la dreta de Reprodueix un so).

Mostra un missatge en una finestra emergent

  Si hi ha una marca en aquesta casella de selecció, el &kde; obrirà un quadre de missatge i informarà a l'usuari de la notificació. El text del quadre no es pot canviar des d'aquest diàleg.

Registra en un fitxer

  Si es marca aquesta casella de selecció, el &kde; escriurà certa informació a un fitxer en el disc per a una posterior recuperació. Per especificar el fitxer de registre a usar, introduïu el nom del camí en el quadre de text mostrat a la dreta de la casella de selecció. Podeu utilitzar el botó de carpeta (emplaçat una mica més a la dreta del diàleg) per a veure el vostre arbre de directoris.

Marca l'entrada de la barra de tasques

  Si està marcada aquesta casella de selecció, el &kde; farà flaixos a la barra de tasques de l'aplicació que hagi produït la notificació fins que l'usuari faci clic sobre l'entrada de la barra de tasques.

Executa una ordre

  Si es marca aquesta casella de selecció, s'executarà un programa quan es produeixi aquesta notificació. Per especificar el programa a executar, introduïu el nom del camí en el quadre de text mostrat a la dreta de la casella de selecció. Podeu utilitzar el botó de carpeta (emplaçat una mica més a la dreta del diàleg) per a veure el vostre arbre de directoris.

Pronuncia

  Si es marca aquesta casella de selecció, el &kde; utilitzarà el Jovie per a pronunciar el missatge de l'esdeveniment, nom de l'esdeveniment o un text personalitzat.

  Si seleccioneu Pronuncia un text personalitzat, introduïu el text al quadre. Podeu utilitzar les següents cadenes de substitució en el text:

  - `%e` Nom de l'esdeveniment.
  - `%a` Aplicació que envia l'esdeveniment.
  - `%m` Missatge enviat per l'aplicació.

Podeu utilitzar les columnes d'icones (mostrades a l'esquerra de les notificacions) per a seleccionar o deseleccionar ràpidament les opcions. Fent clic a la columna amb el &BER; s'alternarà l'activació de la notificació.

### Arranjament del reproductor

Usa el sistema de so del &kde;

  Si està marcat aquest botó d'opció, el &kde; reproduirà totes les notificacions de so utilitzant el sistema de so del &kde;. Podeu ajustar el volum del sistema de notificacions utilitzant el control lliscant.

  El control lliscant tan sols afectarà el sistema de notificacions del &kde;. Els canvis d'aquest no afectaran a la resta de sons al vostre ordinador.

Usa un reproductor extern

  Si està marcat aquest botó d'opció, el &kde; no utilitzarà el sistema de so del &kde; per a reproduir el so. És una bona elecció si el format del so a utilitzar no està implementat pel sistema de notificacions del &kde;. Després de seleccionar aquest quadre de botons d'opció, introduïu el camí complet i el nom del programa que voleu utilitzar en el camp de text. Podeu utilitzar el botó de carpeta (emplaçat a la dreta del diàleg) per a veure l'arbre de directoris.

Sense sortida d'àudio

  Desactiva totes les notificacions de so.