# Gestió d'energia

&Dario.Freddi;&Dario.Freddi.mail;
&traductor.Antoni.Bella;
18-08-2013
&kde; 4.11
KDE
Arranjament del sistema
powerdevil
gestió d'energia
energia portàtil

## «PowerDevil», un dimoni per a la gestió d'energia

Aquest mòdul és una eina de configuració per a la gestió de l'energia en el &kde;. Es tracta d'un configurador per al dimoni «PowerDevil», el qual podreu iniciar o aturar des del mòdul Gestor del servei.

A través d'aquest mòdul, podeu definir el comportament del vostre ordinador en diverses situacions, el que us permetrà estalviar tanta energia com sigui possible.

«PowerDevil» treballa amb «Solid» i està integrat a l'escriptori. A part de les notificacions, ni tan sols notareu que està en execució. D'altra banda, «PowerDevil» primer comprovarà la capacitat del sistema, de manera que veureu en aquest mòdul les opcions només disponibles per al vostre sistema.

Tingueu present que «PowerDevil» no sondeja el vostre sistema. Això vol dir que no farà perdre energia en mirar d'estalviar-la, ja que alguns altres gestors sí que ho fan.

### Arranjament de l'estalvi d'energia

Aquesta pàgina mostra la configuració real per a l'estalvi d'energia. Si es detecta una bateria, disposareu de tres pestanyes amb diferents ajustaments per als perfils Amb alimentació AC, Amb la bateria i Amb la bateria baixa.

Arranjament de l'estalvi d'energia Arranjament de l'estalvi d'energia

Arranjament de l'estalvi d'energia

Hi ha un munt d'opcions que es poden configurar per a cada perfil:

Lluminositat de la pantalla

  Ajusta la lluminositat de la pantalla mitjançant un control lliscant.

Enfosquiment de la pantalla

  Si està marcada, l'atenuació de la pantalla serà progressiva, fins arribar a la lluminositat 0, en la quantitat de temps que especifiqueu en el botó de selecció de valors.

Estalvi d'energia de pantalla

  Aquí podeu definir l'estalvi d'energia per al monitor. La casella de selecció defineix si el suport DPMS ha de ser activat o desactivat. Si decidiu activar-lo, establiu els temps d'espera en els botons de selecció de valors de a sota.

Suspèn la sessió

  Suspèn la sessió després del temps escollit per als estats Adorm, Hiberna, Aturada o Bloqueja la pantalla.

Gestió d'esdeveniments de botons

  Selecciona accions per dur a terme sempre que la tapa del portàtil està tancada o es prem un botó.

Executa un script

  Aquesta opció executa un script personalitzat quan es carrega un perfil, en descarregar-lo o després d'un període de temps determinat.

### Arranjament d'activitat

Aquí podeu configurar l'arranjament global de la gestió d'energia per activitat. L'ajustament de cada activitat es pot configurar en la seva pròpia pestanya.

Arranjament d'activitat Arranjament d'activitat

Arranjament d'activitat

No utilitza ajustaments especials.

  Utilitza els ajustaments definits a la pàgina Estalvi d'energia.

Funciona com

  Aquí podeu escollir un perfil predefinit des de la llista desplegable: El PC està funcionant amb alimentació CA, El PC està funcionant amb alimentació per bateria o El PC està funcionant amb alimentació per bateria baixa.

Defineix un comportament especial

  Si s'escull aquesta opció, es podrà escollir un comportament especial per a l'activitat. Si es tracta d'una activitat de presentació, podeu marcar les caselles No aturis mai la pantalla i No suspenguis o aturis mai l'ordinador. També és possible definir l'interval de temps per a que l'ordinador canviï a un mode de suspensió segons les activitats d'estalvi d'energia.

Usa un arranjament separat (només usuaris avançats)

  Aquesta opció permet als usuaris escollir els detalls dels ajustaments d'estalvi d'energia per a una activitat separada. L'ajustament és similar als ajustaments de la pàgina Estalvi d'energia.

### Arranjament avançat

Arranjament avançat Arranjament avançat

Arranjament avançat

Nivells de la bateria

  Aquests elements només es mostraran si es detecta una bateria.

  La bateria és en el nivell baix a

    Aquí podeu establir el percentatge després del qual es considerarà baixa la bateria.

  La bateria és en el nivell crític a

    Aquí podeu establir el percentatge després del qual es considerarà la bateria en nivell crític.

  Quan la bateria és en el nivell crític

    Defineix l'acció que es durà a terme quan la bateria arriba al nivell crític.

Esdeveniments
  Bloqueja la pantalla en reprendre

    Quan aquesta casella està marcada, cada vegada que el PC se suspèn, la pantalla es bloquejarà quan es reprengui. Se us demanarà una contrasenya en reprendre des de l'estat suspès.

  No impedeixis mai cap acció en tancar la tapa

    Quan se selecciona aquesta opció, les aplicacions no se permetran inhibir la suspensió quan la tapa està tancada.

  Configura les notificacions

    Si voleu un control més profund sobre les notificacions, podeu afinar-les fent clic en aquest botó.

## El llançador de «PowerDevil»

«PowerDevil» es pot controlar manualment a través de &krunner; (&Alt;F2). Això fa que canviar el perfil, la lluentor, el regulador sigui molt més fàcil i ràpid. El llançador té diverses paraules clau que podeu introduir per accedir a les seves funcions.

### Paraules clau del llançador

Aquí ve una llista de paraules clau que podeu introduir en &krunner; per a realitzar accions relacionades amb «PowerDevil».

Perfil d'energia

  Podeu triar manualment un perfil utilitzant aquesta paraula clau. Tots els perfils disponibles es mostraran en forma de coincidències de &krunner;.

Lluminositat de la pantalla

  Podeu controlar la «lluminositat» de la pantalla a través d'aquesta paraula clau. D'aquesta manera, es mostraran algunes coincidències de &krunner; que us permetran fer algunes accions comunes. Si introduïu un valor després de la paraula clau (&pex;, `Screen Brightness 50`), la lluentor serà establida a aquest valor.

Suspèn

  Podeu suspendre el PC a través d'aquesta paraula clau. Els mètodes de suspendre disponibles es mostraran com a coincidències de &krunner;.