# Bloqueig de pantalla

&Mike.McBride; &Mike.McBride.mail;
&traductor.Antoni.Bella;
05-12-2013
&kde; 4.12
KDE
arranjament del sistema
estalvi de pantalla
estalvi de pantalla

## Bloqueig de pantalla

Emprant aquest mòdul, podreu escollir l'estalvi de pantalla, determinar quant de temps ha de passar per a que s'activi, i afegir o eliminar la protecció de contrasenya per al vostre estalvi de pantalla.

### Configurar el temps, prioritat i contrasenyes per a l'estalvi de pantalla.

A la part superior hi ha una casella de selecció del protector de pantalla Engega automàticament després de i un botó de selecció de valors que determina el període d'inactivitat abans que s'iniciï l'estalvi de pantalla. En el quadre d'entrada de la dreta podeu introduir un nombre positiu qualsevol en minuts.

A sota hi ha una casella de selecció anomenada Cal contrasenya després de. Si està marcada, després del temps al botó de selecció de valors haureu de prémer una tecla o fer clic amb el botó del ratolí per a finalitzar l'estalvi de pantalla, així com introduir una contrasenya. La contrasenya utilitzada és la mateixa que empreu per accedir a la vostra màquina. Si no estigués marcada, no es requerirà la contrasenya.

Bloquejant l'escriptori manualment fareu que la protecció de contrasenya s'activi immediatament.

### Escollir l'estalvi de pantalla i configurar les seves opcions

Utilitzeu l'opció Bloqueig simple per a un diàleg de desbloqueig bàsic que us demanarà una contrasenya.

Si us agradaria tenir alguns estris interactius, com notes o un reproductor amb l'estalvi de pantalla bloquejat, seleccioneu Estris d'escriptori i feu clic al botó Configura... per a triar els vostres estris preferits.

Per activar la selecció de tots els estalvis de pantalla disponibles seleccioneu l'opció Estalvi de pantalla. Podeu seleccionar-ne un simplement fent clic sobre el seu nom. Una vegada seleccionat, veureu una petita vista prèvia en el monitor de la dreta.

El monitor de vista prèvia us mostrarà un estalvi de pantalla a menor resolució que quan estigui activat. El qual es fa a propòsit, atès que molts detalls de l'estalvi de pantalla serien inintel·ligibles si s'escalen a mides molt petites.

Cada estalvi de pantalla té un conjunt d'opcions diferents. Fent clic a sobre d'Arranjament..., apareixerà un diàleg amb totes les opcions disponibles. En ajustar les opcions, el quadre de vista prèvia en el diàleg us mostrarà l'efecte aconseguit amb les preferències actuals.

Una vegada finalitzeu la configuració del vostre estalvi de pantalla, feu clic a D'acord.

Fent clic a Cancel·la esborrareu qualsevol canvi que s'hagi fet en aquest diàleg i retornareu al mòdul estalvi de pantalla.

Per a la majoria d'estalvis de pantalla en el diàleg es mostra una descripció, drets d'autor i la informació d'aquest, per a altres haureu de fer clic al botó Quant a per a llegir aquesta informació.

Quan considereu que teniu totes les opcions configurades tal com desitgeu, simplement feu clic a sobre de Prova per a engegar l'estalvi de pantalla exactament tal com hauria d'aparèixer.

### Usar un estalvi de pantalla que no sigui del &kde;

El &kde; no impedeix el funcionament d'altres estalvis de pantalla. Per a utilitzar un estalvi de pantalla diferent, tal com xscreensaver, simplement desactiveu l'estalvi de pantalla del &kde; i configureu l'altre estalvi de pantalla manualment.