# El manual de &okular;

Albert
Astals Cid

    &Albert.Astals.Cid.mail;

Pino
Toscano

    pino@kde.org

&traductor.Antoni.Bella;
&FDLNotice;
25-02-2014
0.19 (&kde; 4.13)

&okular; és un visor de documents universal del &kde; basat en el codi de &kpdf;.

KDE
okular
pdf
ps
postscript
tiff
djvu
dvi
chm
xps
comicbook
fictionbook
mobipocket
plucker
anotació

## Introducció

&okular; és un visor de documents universal del &kde; basat en el codi de l'aplicació &kpdf;. Tot i estar basat en el codi de &kpdf;, &okular; conté algunes característiques úniques, com ara el mode de resum, millor suport de la presentació i suport per anotacions.

&okular; és compatible amb una gran quantitat de formats diferents com &PDF;, &PostScript;, Tiff, CHM, DjVU, Imatges XPS (png, jpg, &etc;), Open Document (ODT), Fiction Books, Comic Books, Plucker, EPub i Fax. Per a tots els formats suportats i les seves característiques veure &okular; Document Format Handlers.

Finestra principal de &okular;
Finestra principal de &okular;

## Ús bàsic

### Obrir fitxers

Per veure qualsevol fitxer suportat per &okular;, seleccioneu Fitxer Obre... , escolliu un fitxer compatible en el diàleg i feu clic a Obre. El fitxer hauria de mostrar-se a la finestra principal.

El nou document s'obrirà en una nova pestanya si s'ha marcat l'opció Obre els fitxers nous en pestanyes a la pàgina de configuració general.

Si ja heu obert fitxers en &okular; abans, hi podreu tenir accés seleccionant-los al menú Fitxer Obre recent.

&okular; és l'aplicació &kde; per omissió per als fitxers &PDF; i &PostScript;, llançada en fer clic amb el &BER; sobre un tipus de fitxer en el gestor de fitxers. Per obrir qualsevol fitxer en el que el format sigui compatible amb &okular; utilitzeu Obre amb...&okular; des del menú contextual del gestor de fitxers.

Després de tenir obert un fitxer probablement el voldreu llegir i per tant, navegar a través seu. Aneu a la següent secció per aprendre més sobre això.

### Navegació

Aquesta secció descriu com navegar a través d'un document en &okular;.

Hi ha múltiples maneres de desplaçar-se per l'àrea de visualització. Una d'elles és utilitzant les tecles Cursor amunt i Cursor avall. També podeu utilitzar la barra de desplaçament, la roda del ratolí o les tecles Re. Pàg. i Av. Pàg..

També podeu utilitzar les tecles de navegació com vim, H per passar a la part superior de la pàgina anterior, L per passar a la part superior de la pàgina següent, J per moure una línia cap avall, i K per moure una línia cap amunt.

Una altra forma és mantenir premut el &BER; en qualsevol lloc del document mentre arrossegueu el ratolí en la direcció oposada a la que voleu moure. Aquest procediment només funciona si l'eina de visualització està activada, la qual podeu seleccionar escollint Eines Eina de visualització.

En veure un document en el Mode de presentació utilitzeu les tecles Cursor amunt i Cursor avall per a canviar entre les pàgines o diapositives. El nombre i la posició de la diapositiva actual es mostren a la superposició de la cantonada superior dreta de la pantalla.

Si voleu llegir un document amb diverses pàgines utilitzant la característica de desplaçament automàtic de &okular;. Inicieu el desplaçament automàtic amb &Maj;Cursor avall o &Maj;Cursor amunt. A continuació, utilitzeu aquestes tecles per augmentar o disminuir la velocitat de desplaçament. Podeu iniciar o aturar el desplaçament automàtic temporalment prement la tecla &Maj; -premeu qualsevol tecla per a desactivar aquesta funció-.

Una altra manera de navegar a través d'un document amb diverses pàgines és utilitzar el punter del ratolí. Arrossegueu la pàgina cap amunt o cap avall, continueu arrossegant fins i tot mentre abasteu la part inferior o superior de la pantalla i mireu. Quan creueu la vora d'una pàgina, el cursor del ratolí apareixerà a la part superior o inferior de la pantalla de nou i podeu continuar arrossegant.

El plafó de navegació al costat esquerra de la pantalla permet dues formes més de navegar a través d'un document:

- Si feu clic sobre una miniatura de pàgina l'àrea de visualització serà portada a aquesta pàgina.

- Si el document conté una taula de continguts, en fer clic sobre un element contingut a la taula s'us portarà dins del document a la pàgina enllaçada amb aquest element.

- Si el document conté punts, activeu la vista de Punts i feu clic en ells per anar a la pàgina associada. Els punts no només es mostren per al document actual, podeu canviar ràpidament als punts de tots els fitxers oberts recentment.

- Si el document conté anotacions, activeu la vista de Comentaris i feu-hi clic per veure les anotacions o seleccionar-los amb les tecles Cursor amunt i Cursor avall i premeu Retorn per anar a la pàgina associada.

Alguns documents tenen enllaços. En aquest cas podreu fer clic sobre seu i la vista canviarà a la pàgina que enllaça. Si l'enllaç és a una pàgina web o algun altre document s'invocarà el gestor per omissió del &kde; per a aquest format. Per exemple, en fer clic a un enllaç que apunta a http://www.kde.org s'obrirà la pàgina web al navegador web per omissió del &kde;.

Els enllaços interns del document només funcionaran quan s'utilitzi l'eina Visualitzador.

A més, podeu utilitzar les següents característiques per moure-us ràpidament a llocs específics en el document:

- Podeu anar al començament del document utilitzant &Ctrl;Inici o Vés Començament del document .

- Podeu anar al final del document utilitzant &Ctrl;Fi o Vés Final del document .

- Podeu anar endavant en el document utilitzant les tecles Espai o Av. Pàg.. Per anar a la pàgina següent del document utilitzeu el botó de la barra d'eines Pàgina següent o Vés Pàgina següent a la barra de menús.

- Podeu anar enrere en el document utilitzant les tecles &Retro; o Re. Pàg.. Per anar a la pàgina anterior del document utilitzeu el botó de la barra d'eines Pàgina anterior o Vés Pàgina anterior a la barra de menús.

- Podeu tornar a les posicions en el document on heu estat en un ordre cronològic. Considerem &pex; que llegiu la frase Com es mostra a [15], «...», i coneixeu la referència de cerca ràpida [15]. De manera que feu clic sobre seu, i &okular; saltarà a la llista de referències. Utilitzant &Alt;&Maj;Cursor esquerre o Vés Enrere a la barra de menú tornareu a la posició exacta d'on veniu.

- Podeu anar cap endavant en el document després dels salts enrere descrits anteriorment, utilitzant &Alt;&Maj;Cursor dret o Vés Endavant a la barra de menú.

- Podeu anar a la següent coincidència en la cerca utilitzant les tecles F3 o &Intro; (quan el focus resti sobre el camp de text Cerca) o l'element de menú Edita Cerca següent o tornar a l'anterior coincidència utilitzant les tecles &Maj;F3 o &Maj;&Intro; (quan el focus resti sobre el camp de text Cerca) o l'element de menú Edita Cerca anterior .

### Mode de presentació

El mode de presentació representa una altra manera de veure els documents en &okular;. Es pot activar a Visualitza Presentació. Mostra el document pàgina per pàgina. Les pàgines es mostren amb el zoom a la pàgina, això vol dir que és visible tota la pàgina.

Els documents &PDF; poden fins i tot especificar que sempre s'obrin en el mode de presentació.

En el mode de presentació, disposareu d'una barra auxiliar situada a la part superior de la pantalla. Només cal moure el cursor del ratolí a la part superior de la pantalla per a que aparegui.

Mode de presentació al &okular;
Mode de presentació al &okular;

Per a navegar entre les pàgines podeu utilitzar el &BER; (pàgina següent) i el &BDR; (pàgina anterior), la roda del ratolí, les icones de fletxa o la línia d'edició a la barra superior, o les tecles especificades a la secció Navegació.

Utilitzeu el botó Reprodueix/Pausa a la barra de dalt per començar a reproduir la presentació o fer una pausa, com correspongui.

Podeu sortir del mode de presentació en qualsevol moment prement la tecla &Esc; o fent clic a la icona Surt a la barra superior.

També podeu dibuixar sobre la pàgina actual amb un llapis. Feu clic sobre la icona Commuta el mode de dibuix a la barra superior per activar o desactivar la possibilitat per a dibuixar en el mode de presentació. Els dibuixos s'esborren automàticament en sortir del mode de presentació. ​​També podeu fer clic sobre la icona Esborra dibuixos per eliminar els dibuixos a la pàgina actual.

El mode de presentació suporta més d'una pantalla en una configuració multi-monitor. Amb més d'una pantalla apareixerà un nou botó a la barra superior, amb la icona de la pantalla: es tracta d'una llista desplegable que permetrà moure la presentació a qualsevol de les pantalles disponibles.

El mode de presentació conté algunes opcions de configuració, podeu trobar la seva descripció en el capítol Configurar &okular;.

### Cerca inversa entre els editors de &latex; i &okular;

La cerca inversa és una característica molt útil quan esteu escrivint un document de &latex;. Si tot és correcte, podeu fer clic a la finestra de &okular; amb el &BER; mentre premeu la tecla &Maj;. Després l'editor de &latex; carregarà el fitxer d'origen i saltarà al paràgraf adequat.

La cerca inversa no pot funcionar a menys que:

- El fitxer d'origen s'hagi compilat amb èxit.

- &okular; conegui quin editor voleu utilitzar.

- L'eina de visualització ha d'estar activada, el que pot seleccionar mitjançant l'elecció, la qual podeu seleccionar escollint Eines Eina de visualització.

Amb aquesta característica de &okular;, un clic del ratolí mentre premeu &Maj; al document &DVI; o &PDF; resultarà en obrir l'editor amb el document &latex; corresponent i intentarà anar a la línia corresponent. Recordeu de dir-li a &okular; que utilitzi l'editor adequat, a l'element de menú Arranjament Configura Okular... (sobre la pàgina Editor).

Per a més detalls sobre la configuració de l'editor consulteu la secció corresponent d'aquest manual.

Configurant &okular;
Configurant l'editor a &okular;

Configurant l'editor a &okular;

## Característiques avançades de &okular;

### Fitxers incrustats

Si el document actual conté alguns fitxers incrustats, quan l'obriu apareixerà una barra groga per sobre de la vista de pàgina per a que us adoneu dels fitxers incrustats.

La barra de fitxers incrustats
La barra de fitxers incrustats

En aquest cas, podeu fer clic a l'enllaç en el text de la barra o escollir Fitxer Fitxers incrustats per obrir el diàleg de fitxers incrustats. El diàleg us permetrà veure els fitxers incrustats i extreure'ls.

### Formularis

Si el document actual conté formularis, quan l'obriu apareixerà una barra sobre la vista de pàgina on podreu activar els formularis.

La barra de formularis
La barra de formularis

En aquest cas, podeu fer clic sobre Mostra els formularis a la barra o escolliu Visualitza Mostra els formularis per introduir dades en els camps del formulari.

### Anotacions

&okular; permet revisar i anotar en els documents. Les anotacions creades en &okular; es desen automàticament a la carpeta interna de dades local de cada usuari. &okular; no canvia implícitament cap document que obre.

Les anotacions a &okular;
Les anotacions a &okular;

&okular; conté dos diferents tipus d'anotacions:

Anotacions de text com Ressaltat groc i Subratllat negre per a fitxers amb text com &pex; &PDF;.

Anotacions gràfiques com Nota emergent, Nota en línia, Línia a mà alçada, Marcador fluorescent, Línia recta, Polígon, Segell, Subratllat, i El·lipse per a tots els formats suportats per &okular;.

Utilitzant el menú contextual, ja sigui en la vista del plafó de navegació o en la finestra principal podeu obrir una Nota emergent per a qualsevol tipus d'anotació i afegir o editar comentaris.

Les anotacions no es limiten únicament als fitxers &PDF;, les podeu utilitzar per a qualsevol format suportat per &okular;.

Des del &kde; 4.2, &okular; conté la característica «arxivat de documents». Aquest és un format específic de &okular; per aportar al document diverses metadades més relacionades amb ell (actualment només anotacions). Podeu desar un «arxiu del document» des del document obert escollint Fitxer Exporta com a Arxiu del document. Per obrir un arxiu del document de &okular;, només cal obrir-lo amb &okular; com ho faríeu per exemple amb un document &PDF;.

Des de &okular; 0.15 també podeu desar les anotacions directament en els fitxers &PDF;. Aquesta característica només està disponible si &okular; s'ha construït amb la versió 0.20 o posterior de la biblioteca de renderitzat Poppler. Podeu utilitzar Fitxer Desa com a... per desar la còpia de fitxers &PDF; amb les anotacions.

No és possible desar les anotacions en un fitxer &PDF; si el fitxer original està encriptat i &okular; utilitza les biblioteques de Poppler en una versió inferior a 0.22.

Si obriu un &PDF; amb anotacions existents, els canvis en una anotació no seran desats automàticament a la carpeta de dades locals interna, i haureu de desar el document modificat (utilitzant Fitxer Desa com a...) abans de tancar-lo. En cas que us oblideu de fer-ho, &okular; mostrarà una finestra de confirmació que us permetrà desar el document.

A causa de les limitacions DRM (normalment amb documents &PDF;), afegir, editar o eliminar algunes propietats o eliminar les anotacions podria no ser possible.

Qualsevol acció sobre les anotacions (creació i eliminació de les anotacions, editar arbitràriament les propietats de l'anotació, tornar a ubicar les anotacions amb &Ctrl;+arrossega, i editar el contingut del text d'una anotació) es pot desfer o refer utilitzant l'element corresponent al menú Edita. També és possible desfer l'acció prement &Ctrl;Z i tornar-la a fer prement &Ctrl;&Maj;Z.

Des de &okular; 0.17 podeu configurar les propietats i l'aspecte per omissió de cada eina d'anotació. Per a més detalls consulteu la secció corresponent en aquest manual.

#### Afegir anotacions

Per afegir anotacions al document, haureu d'activar la barra d'eines d'anotació. Això es fa seleccionant Eines Revisió o prement F6. Quan es mostri la barra d'eines d'anotació, només caldrà prémer un dels botons o utilitzar les dreceres de teclat (tecles des de 1 fins a 9) per iniciar la construcció d'aquesta anotació.

La barra d'eines d'anotació ajuda a fer anotacions amb dibuixos, formes i missatges de text. Podeu utilitzar la barra d'eines d'anotació per a marcar un document (&pex;, afegir línies, el·lipses, polígons, segells, ressaltats, subratllats, &etc;) La següent taula descriu exactament el que fa el conjunt de botons per omissió de la barra d'eines d'anotació.

Botó | Nom de l'eina | Descripció
--- | --- | ---
| Nota emergent | Per a dibuixar una nota amb múltiples línies. La nota es podrà veure fent doble clic sobre una icona en el document. Feu clic sobre el botó d'eina, feu clic sobre el lloc del document on s'ha d'afegir la nota emergent. Introduïu el text de la nota emergent i feu clic al botó Tanca aquesta nota a la cantonada superior dreta de la finestra emergent.

Nota en línia

Per a dibuixar una nota en línia. La nota es mostrarà a la línia immediatament.

Feu clic sobre el botó d'eina, feu clic amb el &BER; i manteniu-lo premut per col·locar-la a la cantonada superior esquerra de la nota, després arrossegueu per a col·locar-la a la part inferior dreta. Introduïu el text de la nota, després feu clic a D'acord per a desar la nota, Cancel·la per a cancel·lar la nota introduïda o Neteja per esborrar la nota.

| Línia a mà alçada | Per a dibuixar línies de forma lliure. Feu clic sobre el botó d'eina, feu clic amb el &BER; i manteniu-lo premut per a col·locar l'inici de la línia, després arrossegueu per a dibuixar la línia.
| Marcador fluorescent | Per a ressaltar el text en el document amb una mica de color de fons determinat. Feu clic sobre el botó d'eina, feu clic amb el &BER; i manteniu-lo premut per a col·locar l'inici del fragment de text ressaltat, després arrossegueu per a ressaltar-lo.
| Línia recta | Per a marcar amb una línia. Feu clic sobre el botó d'eina, feu clic amb el &BER; per a col·locar el punt inicial de la línia, després arrossegueu per col·locar el punt final de la línia que serà i feu clic una vegada més.

Polígon

Per a dibuixar una figura plana tancada de tres o més segments. La nota corresponent es pot veure fent doble clic a l'interior del polígon.

Feu clic sobre el botó d'eina, feu clic amb el &BER; per a col·locar el primer vèrtex del polígon, després arrossegueu per a col·locar el segon vèrtex. Continueu fins que dibuixeu tot el polígon fins al primer vèrtex. Feu clic dues vegades si voleu afegir alguna nota al polígon. Introduïu el text de la nota, després feu clic a D'acord per a desar la nota, Cancel·la per a cancel·lar la nota introduïda o Neteja per esborrar la nota.

Segell

Per a marcar el text o la imatge amb algun segell predefinit.

Feu clic sobre el botó d'eina, després feu clic amb el &BER; per a col·locar el segell.

Un sol clic col·loca un segell quadrat (útil per a les icones). Per afegir un segell rectangular podeu fer clic amb el &BER; i mantenir-lo premut per col·locar el punt a la part superior esquerra, a continuació, arrossegueu per a col·locar-lo a la part inferior dreta.

| Subratllat | Per a subratllar el text. Feu clic sobre el botó d'eina, feu clic amb el &BER; i manteniu-lo premut per a col·locar l'inici del fragment de text subratllat, després arrossegueu per a subratllar-lo.
| El·lipse | Per a dibuixar una el·lipse al voltant d'alguna àrea escollida. Feu clic sobre el botó d'eina, feu clic amb el &BER; i manteniu-lo premut per a col·locar la cantonada superior esquerra de l'el·lipse rectangular circumscrita, després arrossegueu per a col·locar la cantonada inferior dreta.

El contingut de la barra d'eines d'anotació es pot configurar utilitzant la pàgina Anotacions del diàleg de configuració de &okular;. Aquesta pàgina es pot obrir fent clic amb el &BDR; sobre la barra d'eines d'anotació i després escollint Configura les anotacions... des del menú contextual.

Amb un sol clic del &BER; sobre un botó de l'eina d'anotacions es pot utilitzar una vegada l'eina. Si per exemple volem destacar totes les parts importants d'un text, activeu aquesta eina permanentment fent doble clic sobre el botó de l'eina. Premeu la tecla Esc o feu clic al botó de l'eina una altra vegada per a sortir del mode permanent.

La barra d'eines d'anotació es pot acoblar a qualsevol part de l'àrea de visualització: només l'heu d'arrossegar per moure-la a un altre lloc.

Activar la barra d'eines d'anotació farà canviar al mode eina d'exploració.

Podeu aturar la construcció en qualsevol moment prement de nou el botó de l'anotació que esteu construint, o prement la tecla &Esc;.

La nova anotació construïda tindrà com a autor l'establert a la pàgina Anotacions en el diàleg de configuració de &okular;. La pàgina Anotacions també es pot utilitzar per configurar el contingut de la barra d'eines d'anotació.

#### Eliminar anotacions

Per eliminar una anotació, sols feu clic sobre seu amb el &BDR; i seleccioneu Suprimeix.

En esborrar l'anotació, es tancarà la seva finestra si estava oberta.

Aquesta opció no es pot activar perquè el document no permet esborrar anotacions.

#### Editar anotacions

Per editar una anotació, feu clic amb el &BDR; i seleccioneu Propietats. Apareixerà un diàleg amb la configuració general de l'anotació (com el color i l'opacitat, autor, &etc;) i els ajustaments específics per aquest tipus d'anotació.

El diàleg de propietats de l'anotació
El diàleg de propietats de l'anotació

Per moure una anotació, manteniu premuda la tecla &Ctrl;, moveu el punter del ratolí sobre seu i després comenceu-la a arrossegar amb el &BER;.

Depenent dels permisos del document (en general amb documents &PDF;), algunes opcions poden restar desactivades.

### Gestionar punts

&okular; conté un sistema de punts molt flexible. &okular; desa la posició sobre la pàgina en un punt i us permet definir més d'un punt per pàgina.

Per a gestionar els punts en &okular; podeu utilitzar la vista Punts del Plafó de navegació, el menú de Punts o el menú contextual de la vista del document (feu clic amb el &BDR; per obrir-lo).

#### La vista Punts

Per obrir la vista Punts feu clic sobre el l'element Punts en el Plafó de navegació. Si no es mostra el Plafó de navegació, utilitzeu l'element F7 Arranjament Mostra el tauler de navegació del menú principal per a fer-lo visible.

El menú contextual de la vista punts
El menú contextual de la vista punts

Podeu utilitzar la barra de filtres a la part superior de la vista Punts per a filtrar el contingut del plafó de llista de punts d'acord amb el text al quadre.

El plafó de llista permet veure la llista de punts d'un mode en arbre: cada document a la llista pot ser desplegat o plegat fent clic sobre la icona < o v al seu costat.

Feu clic sobre la icona sota la llista per a mostrar només aquells punts del document actual.

El menú que apareix en fer clic dret en un element d'un document, pot obrir el document, canviar el nom o suprimir l'element de la llista. Recordeu que l'eliminació d'un element del document condueix a l'eliminació de tots els punts en el document en qüestió.

El menú que apareix en fer clic dret en un punt individual us permetrà anar al punt, canviar-ne el nom o eliminar-lo.

### Opcions de la línia d'ordres

Tot i que es més probable que inicieu &okular; des del menú de &kde; o des d'una icona de l'escriptori, també es pot obrir a la línia d'ordres d'una finestra de terminal. Hi ha algunes opcions d'utilitat que estaran disponibles quan ho feu.

#### Especificar un fitxer

Especificant el camí i el nom d'un fitxer en particular l'usuari podrà fer que &okular; obri el fitxer immediatament després d'iniciar-se. Aquesta opció es pot semblar al següent:

    % okular /home/usuari/docs/el_meu_doc.pdf

Per a documents &PDF;, el nom es pot indicar com nom_document#nom_destinació on nom_destinació serà una destinació amb nom concreta incrustada en el document.

#### D'altres opcions a la línia d'ordres

Estan disponibles les següents opcions d'ajuda

``okular` `--help``

  Aquesta llistarà les opcions disponibles més bàsiques a la mateixa línia d'ordres.

``okular` `--help-qt``

  Aquesta llistarà les opcions disponibles per a canviar la manera en la que &okular; interactua amb &Qt;.

``okular` `--help-kde``

  Aquesta llistarà les opcions disponibles per a canviar la manera en la que &okular; interactua amb &Qt;.

``okular` `--help-all``

  Aquesta llistarà totes les opcions de la línia d'ordres.

``okular` `--author``

  Llista als autors de &okular; a la finestra de terminal.

``okular` `-v, --version``

  Llista informació de la versió de &Qt;, &kde; i &okular;. També accessible des de ``okular` `-v``

``okular` `--license``

  Mostra informació sobre la llicència.

``okular` `--page número``

  Obre una pàgina amb el número indicat al document. ``okular` `-p número``

``okular` `--presentation``

  Inicia el document en mode presentació.

``okular` `--print``

  Inicia amb el diàleg d'impressió.

``okular` `--unique``

  Control d'«Instància única».

``okular` `--noraise``

  Permet prevenir l'elevació de la finestra de &okular; després de l'inici.

``okular` `--``

  Fi de les opcions.

## La barra de menús

### El menú Fitxer

&Ctrl;O Fitxer Obre...

  Obre un fitxer suportat o arxiu de &okular;. Si ja hi ha un fitxer obert, es tancarà. Per obtenir més informació, veure la secció Obrir fitxers.

Fitxer Obre recent

  Obre un fitxer que es va utilitzar anteriorment des d'un submenú. Si ja hi ha un fitxer obert, es tancarà. Per obtenir més informació, veure la secció sobre Obrir fitxers.

Fitxer Importa un PostScript com a &PDF;...

  Obre un fitxer &PostScript; i el converteix a &PDF;.

Fitxer Desa com a...

  Desa el fitxer obert sota un altre nom utilitzant el dorsal del document. Amb el dorsal &PDF; (es requereix Poppler >= 0.8) és possible desar el document amb els valors canviats dels camps del formulari. També és possible (sempre que les dades no s'assegurin amb DRM) desar anotacions en fitxers &PDF; (es requereix Poppler >= 0.22).

Fitxer Desa una còpia com a...

  Desa una còpia del fitxer obert actualment amb un nom diferent sense utilitzar el dorsal del document actual.

F5 Fitxer Recarrega

  Torna a carregar el fitxer actualment obert.

&Ctrl;P Fitxer Imprimeix...

  Imprimeix el document actualment mostrat.

Fitxer Vista prèvia d'impressió...

  Mostra una vista prèvia de com quedarà el document que es mostra actualment imprès amb les opcions per omissió.

Fitxer Propietats

  Mostra informació bàsica sobre el document, com el títol, autor, data de creació, i detalls sobre els tipus de lletra utilitzats. La informació disponible dependrà del tipus de document.

Fitxer Fitxers incrustats...

  Mostra els fitxers incrustats en el document, si el document en conté cap. Per obtenir més informació, veure la secció sobre Fitxers incrustats.

Fitxer Exporta com a...

  Aquest element conté els formats d'exportació als quals es pot exportar el document actual. La primera entrada és per a tot tipus de documents i sempre és Text net....

  La segona entrada és Arxiu del document, la qual permet desar el document amb les vostres anotacions en un format d'arxiu específic de &okular;. D'aquesta manera, serà possible compartir amb facilitat els documents originals i les vostres anotacions amb altres usuaris de &okular; o treballar en col·laboració amb ells.

&Ctrl;Q Fitxer Surt

  Tanca &okular;.

### El menú Edita

&Ctrl;Z Edita Desfés

  Desfà l'última ordre d'edició de l'anotació (creació i eliminació de les anotacions, editar arbitràriament les propietats de l'anotació, tornar a ubicar les anotacions amb &Ctrl;+arrossega, i editar el contingut del text d'una anotació).

&Ctrl;&Maj;Z Edita Refés

  Refà l'últim pas desfet en editar les anotacions.

&Ctrl;C Edita Copia

  Copia el text seleccionat en el mode Selecció de text al porta-retalls.

&Ctrl;A Edita Selecciona-ho tot

  Selecciona tot el text (si el document en proporciona). Això només funciona en el mode Selecció de text.

&Ctrl;F Edita Cerca...

  Mostra la barra de cerca a la part inferior de l'àrea de visualització que permet cercar una cadena en el document.

F3 Edita Cerca següent

  Intenta trobar l'anterior cadena cercada al document.

&Maj;F3 Edita Cerca anterior

  Va a l'ocurrència anterior de la cadena de cerca en el document.

### El menú Visualitza

&Ctrl;&Maj;P Visualitza Presentació

  Activa el mode de presentació. Per obtenir més informació, veure la secció sobre el Mode de presentació.

&Ctrl;+ Visualitza Apropa

  Augmenta l'ampliació de la vista del document.

&Ctrl;- Visualitza Allunya

  Disminueix l'ampliació de la vista del document.

Visualitza Ajusta a l'amplada de pàgina

  Canvia l'ampliació de la vista del document a un valor fent que l'amplada de les pàgines sigui igual que la vista del document.

Visualitza Ajusta a la pàgina

  Canvia l'ampliació de la vista del document a un valor fent visible una pàgina sencera.

Visualitza Encaixat automàtic

  Canvia l'ampliació de la vista del document a un valor que, depenent de la relació de mida entre la pàgina i l'àrea de la vista, de forma automàtica o bé fa les pàgines d'una amplada igual que l'amplada de la vista del document (com ajusta a l'amplada), l'alçada de les pàgines igual que l'alçada de la vista del document (com ajusta a l'alçada), o tota la pàgina visible (com ajust de pàgina).

Visualitza Continu

  Activa el mode de pàgina contínua. En el mode continu, es mostraran totes les pàgines del document, i podreu desplaçar-vos a través seu sense haver d'utilitzar les opcions Vés Pàgina anterior i Vés Pàgina següent .

Visualitza Mode de vista

  Aquest submenú permet escollir el mode de vista per a les pàgines. Les opcions possibles són: Pàgina individual (només una pàgina per cada fila), Pàgines oposades (dues pàgines per fila, en un llibre d'estil), Pàgines oposades (Centra la primera pàgina) i Vista general (el nombre de columnes és l'especificat en la configuració de &okular;).

Visualitza Orientació

  Aquest submenú us permet canviar l'orientació de les pàgines del document.

  La rotació s'aplica a l'orientació de cada pàgina.

  Podeu seleccionar Orientació original per a restaurar l'orientació del document, descartant totes les rotacions aplicades manualment.

Visualitza Mida de la pàgina

  Canvia la mida de les pàgines del document.

  Aquest submenú només s'activa si el tipus actual del document admet mides de pàgina diferents.

Visualitza Retalla els marges

  Esborra la vora blanca de les pàgines durant la visualització de les pàgines.

Visualitza Mostra/Oculta els formularis

  Mostra o oculta la visualització dels camps de formulari del document.

  Aquest element de menú només s'activa si el document actual conté camps de formulari.

### El menú Vés

Vés Pàgina anterior

  Visualitza la pàgina anterior del document.

Vés Pàgina següent

  Visualitza la pàgina següent del document.

&Ctrl;Inici Vés Començament del document

  Va al començament del document.

&Ctrl;Fi Vés Final del document

  Va al final del document.

&Alt;&Maj;Cursor esquerre Vés Enrere

  Torna a la vista anterior del document.

&Alt;&Maj;Cursor dret Vés Endavant

  Avança a la següent vista del document. Això només funciona si heu anat enrere abans.

&Ctrl;G Vés Vés a...

  Obre un diàleg que us permetrà anar a qualsevol pàgina del document.

### El menú Punts

&Ctrl;B Punts Afegeix/Elimina un punt

  Afegeix o elimina un punt per a la posició actual.

Punts Reanomena el punt

  Canvia el nom d'un punt per a la posició actual.

Punts Punt anterior

  Va al punt anterior, o no fa res si no hi ha punts anteriors a l'actual.

Punts Punt següent

  Va al punt següent, o no fa res si no hi ha punts després de l'actual.

Punts Sense punts

  Es tracta d'una acció sempre desactivada que apareix en aquest menú només si el document actual no conté punts. En cas contrari aquí es mostrarà una llista de tots els punts. En fer clic sobre aquests punts us permetrà anar directament a la posició associada.

### El menú Eines

&Ctrl;1 Eines Eina de visualització

  El ratolí tindrà el seu comportament normal, &BER; per arrossegar el document i seguir els enllaços i el &BDR; per afegir punts i ajustar l'amplada.

&Ctrl;2 Eines Eina de zoom

  El ratolí funcionarà com una eina de zoom. En fer clic amb el &BER; i arrossegant el zoom de la vista a l'àrea seleccionada, en fer clic amb el &BDR; restaurarà el document de nou al zoom anterior.

&Ctrl;3 Eines Eina de selecció

  El ratolí funcionarà com una eina de selecció. En aquest mode fent clic amb el &BER; i arrossegant es donarà l'opció de copiar el text/imatge de l'àrea seleccionada al porta-retalls, parlar un text o per desar una imatge a un fitxer.

&Ctrl;4 Eines Eina de selecció de text

  El ratolí funcionarà com una eina de selecció de text. En aquest mode fent clic amb el &BER; i arrossegant es donarà l'opció de seleccionar el text del document. Després, només cal fer clic amb el &BDR; per copiar-lo al porta-retalls o parlar la selecció.

&Ctrl;5 Eines Eina de selecció de taules

  Dibuixa un rectangle al voltant del text per a la taula, a continuació, utilitzeu el clic amb el &BER; per a dividir el bloc de text en files i columnes. Un clic del &BER; sobre una línia existent eliminarà i fusionarà les files o columnes adjacents.

&Ctrl;6 Eines Ampliador

  Activa el mode ampliador per al punter del ratolí. Premeu el &BER; per activar l'estri ampliador, moveu el punter per a moure-us a través del document. L'ampliador escala de cada píxel en el document a 10 píxels a l'estri ampliador.

F6 Eines Revisió

  Obre la barra d'eines de revisió. La barra d'eines revisió permet afegir anotacions en el document que esteu llegint. Per obtenir més informació, veure la secció sobre Anotacions.

Eines Pronuncia tot el document
Eines Pronuncia la pàgina actual
Eines Atura la pronunciació

  Aquests elements us permeten parlar tot el document o només la pàgina actual i aturar la parla utilitzant el sistema de text a veu &jovie; del &kde;.

  Les accions de Parla... només estan disponibles si &jovie; està disponible en el sistema.

### El menú Arranjament

&Ctrl;M Arranjament Mostra la barra de menú

  Canvia el mostrar o ocultar la barra de menú. Una vegada oculta es pot fer visible utilitzant la drecera &Ctrl;M. Si la barra de menú està oculta, el menú contextual s'obre fent clic amb el &BDR; a qualsevol part de l'àrea de la vista, aquest conté una entrada extra Mostra barra de menú.

Arranjament Mostra barra d'eines

  Canvia el mostrar o ocultar la barra d'eines.

F9 Arranjament Mostra el tauler de navegació

  Canvia el mostrar o ocultar el plafó de navegació.

Arranjament Mostra la barra de pàgines

  Canvia el mostrar o ocultar la barra de pàgina a la part inferior de l'àrea del document i oculta per estalviar espai vertical a la finestra de &okular;.

&Ctrl;&Maj; F Arranjament Mode de pantalla completa

  Activa el mode de pantalla completa. Tingueu en compte que el mode de pantalla completa és diferent del mode de presentació i l'única peculiaritat del mode de pantalla completa que té és que oculta la decoració de la finestra, la barra de menús i barra d'eines.

Arranjament Configura dreceres...

  Obre una finestra que us permetrà configurar les dreceres de teclat per a moltes de les ordres del menú.

Arranjament Configura barres d'eines...

  Obre una finestra que us permetrà seleccionar quines icones estaran visibles en la barra d'eines.

Arranjament Configura els dorsals...

  Obre la finestra Configuració del dorsal.

Arranjament Configura &okular;...

  Obre la finestra Configura.

### El menú Ajuda

&help.menu.documentation;

## Configurar els dorsals de &okular;

Podeu configurar els dorsals de &okular; escollint Arranjament Configura els dorsals.... Actualment, les opcions de configuració sols es proporcionen per als dorsals EPub, &PostScript;, FictionBook, Txt, Text OpenDocument i &PDF;.

El diàleg de configuració dels dorsals
El diàleg de configuració dels dorsals

Utilitzant les pàgines de configuració pels dorsals EPub, FictionBook, Txt i Text OpenDocument podreu definir el tipus de lletra per representar els documents en els formats corresponents. El botó Tria... en aquestes pàgines obre la finestra de configuració estàndard del &kde; per a tipus de lletres. Si us plau, per als detalls consulteu la documentació Fonaments del &kde;.

La descripció de les pàgines de configuració pels dorsals &PostScript; i &PDF; la trobareu a continuació.

### Configuració del dorsal &PostScript;

Podeu configurar el renderitzat del dorsal &PostScript; de &okular; basat en Ghostscript escollint Ghostscript des de la llista a la part esquerra del diàleg de configuració. L'única opció configurable és la següent.

Utilitza els tipus de lletra de la plataforma

  Aquesta opció determina si el Ghostscript ha de poder utilitzar els tipus de lletra de la plataforma, si està sense marcar, només podrà utilitzar els tipus de lletra incrustats en el document. Per omissió es troba marcada.

### Configuració del dorsal &PDF;

Podeu configurar el renderitzat del dorsal &PDF; de &okular; basat en Poppler escollint &PDF; des de la llista a la part esquerra del diàleg de configuració. L'única opció configurable és la següent.

Millora les línies fines

  El dibuix de les línies a &okular; està implementat en dos passos: generació del traçat de retall i omplert d'aquest traçat de retall. Quan la línia en el document original sigui inferior a un píxel aquest pas de la implementació podria causar problemes. Per aquestes línies, el traçat de retall s'omple amb el color de farciment que dependrà del gruix de la part de línia dins de l'àrea de tall. Si la part de la línia dins de l'àrea de tall es fa molt petita, la diferència entre la forma i el color de fons esdevindrà massa baixa perquè la línia es pugui reconèixer. Llavors les graelles d'aquestes línies es veuran poc agraciades.

  Línia fina (vermella), el seu traçat de tall (línia discontínua) i límits dels píxels negres (línies negres contínues) | Mostra la línia fina amb un contrast baix

  Per a millorar l'aspecte de les línies fines l'&okular; implementa dues opcions.

  La primera opció és Solid. Amb aquesta opció &okular; ajusta el camí de retall i la posició de la línia de manera que el camí de retall i la línia estiguin en el mateix límit del píxel, &ead; &okular; allargarà les línies fines a un píxel en el dispositiu de sortida. Aquest mode és similar al Millora les línies fines Adobe Reader. Si es tria aquesta opció, les línies fines sempre s'allargaran.

  Línia fina amb la millora Solid

  Línia fina amb la millora Solid

  La segona opció és Forma. Amb aquesta opció el camí del retall i la línia s'ajustaran també al límit del píxel, però la intensitat de la línia es corregirà en funció de la seva amplada.

  Línia fina amb la millora Forma

  Línia fina amb la millora Forma

  Per omissió les línies fines no es veuen millorades (opció No).

## Configurar &okular;

### Configuració general

Podeu configurar &okular; escollint Arranjament Configura &okular;.... El diàleg de configuració es divideix en sis seccions. En aquest capítol es descriuen detalladament les opcions disponibles.

- General

- Accessibilitat

- Rendiment

- Presentació

- Anotacions

- Editor

El diàleg de configuració
El diàleg de configuració

Depenent dels dorsals instal·lats, l'element de menú Arranjament Configura els dorsals... podria estar activat. Aquest diàleg de configuració en particular conté els ajustaments dels dorsals que es poden configurar.

### General

Mostra barres de desplaçament

  Indica si mostrar les barres de desplaçament per a la vista del document.

Enllaça les miniatures a la pàgina

  Indica si la vista de miniatures sempre ha de mostrar la pàgina actual o no.

Mostra els consells i els missatges d'informació

  Indica si es mostraran alguns missatges informatius durant l'inici, càrrega de fitxers, &etc;

Si està disponible mostra el títol del document a la barra de títol.

  Indica si es mostrarà el títol del document a la barra de títol de la finestra de &okular;. Si no hi ha metadades per al títol en el document o aquest element està sense marcar, &okular; mostrarà el nom de fitxer del document.

Quan no mostrar el títol del document

  Podeu escollir qualsevol de les dues opcions, Mostra sols el nom de fitxer o Mostra el camí complet del fitxer.

Obeeix les limitacions DRM

  Indica si &okular; haurà d'obeir les restriccions DRM (Digital Rights Management). Les limitacions DRM s'utilitzen per fer que sigui impossible realitzar certes accions amb els documents &PDF;, com copiar el contingut al porta-retalls. Tingueu en compte que en algunes configuracions de &okular;, aquesta opció no està disponible.

Obre els fitxers nous en pestanyes

  Per obrir els documents nous en pestanyes. Per omissió, les pestanyes restaran desactivades.

  Les dreceres predeterminades per canviar entre les pestanyes són &Ctrl;. (Pestanya següent) i &Ctrl;, (Pestanya anterior).

Actualitza el document en canviar el fitxer

  Indica si els fitxers oberts es comprovaran automàticament per a canvis i, si cal, actualitzar-los.

Mostra el diàleg de selecció dels dorsals

  Si &okular; ha de preguntar a l'usuari quin dorsal utilitzar en el cas que més d'un pugui obrir el fitxer. Si no està marcada, &okular; utilitzarà el dorsal amb la prioritat més alta.

Columnes de visió general

  Aquesta opció representa el nombre de columnes que s'utilitzen en el mode de vista general.

Superposició Av/Re Pàg

  Aquí podeu definir el percentatge de l'àrea de visualització que haurà de ser visible després de pressionar les tecles Re. Pàg./Av. Pàg..

Zoom per defecte

  Aquesta opció especifica el mode de zoom per omissió per als fitxers que mai s'han obert abans. Per als fitxers que ja s'han obert s'aplicarà el mode de zoom anterior.

### Accessibilitat

Dibuixa una vora al voltant del enllaços

  Indica si es dibuixarà una vora al voltant dels enllaços.

Canvia els colors

  Activa les opcions per al canvi de color.

Inverteix els colors

  Inverteix els colors sobre la vista, &ead;, els objectes negres es mostraran en blanc.

Canvia el color del paper

  Canvia el color del paper, &ead;, el rerefons del document.

Canvia els colors foscos i els clars

  Canvia el color fosc i clar a la vostra preferència, el qual vol dir que el negre no es representarà com a negre sinó com el color fosc seleccionat i el blanc com el color clar seleccionat.

Converteix a blanc i negre

  Converteix el document a blanc i negre. Podeu establir el llindar i el contrast. Ajustant el llindar a un valor major movent-lo cap a la dreta resultarà en l'ús de grisos més clars.

### Rendiment

Activa els efectes de transparències

  Dibuixa les seleccions i d'altres gràfics especials utilitzant efectes de transparència. Si es desactiva l'opció per a dibuixar s'utilitzaran estils de farciment del contorn o opacs i s'augmentarà la velocitat de les seleccions.

Ús de la memòria

  &okular; pot aconseguir millors resultats afinant l'ús de la memòria, depenent del vostre sistema i els vostres gustos. Quanta més memòria permeteu utilitzar, més ràpid es comportarà el programa. El perfil per omissió és bo per a tots els sistemes, però podeu evitar que &okular; utilitzi més memòria de la necessària seleccionant un perfil «Baix», o permetre treure el màxim profit del vostre sistema utilitzant «Enèrgic». Utilitzeu el perfil «Màxim» per a precarregar totes les pàgines sense risc de sobreeixir la memòria del sistema (només s'utilitzarà el 50% de la memòria total o de la memòria lliure).

Renderització

  Utilitzant aquest grup d'opcions podreu millorar la representació del text i de les imatges a &okular;. El resultat dependrà del dispositiu per visualitzar el document. Els elements Enable Text Antialias i Enable Graphics Antialias es poden utilitzar per activar i desactivar el suavitzat espacial del text i les imatges en el document, segons correspongui. L'element Enable Text Hinting està destinat a ser un selector per a mostrar tipus de lletra. L'anti-aliàsing i hinting canvien quan es visualitzen els documents, molts els voldreu ajustar a les vostres preferències.

### Presentació

Avança cada

  Activa l'avanç automàtic de pàgines per un període de temps donat.

Repeteix després de l'última pàgina

  En navegar en el mode de presentació i anar més enllà de l'última pàgina apareixerà la primera pàgina.

Color de fons

  El color que omplirà la part de la pantalla no coberta per la pàgina en el mode de presentació.

Color del llapis

  El color del llapis utilitzat en dibuixar a les pàgines durant el mode de presentació.

Cursor del ratolí

  Indica si el ratolí estarà sempre ocult, si es mostrarà sempre o si s'ocultarà després d'un petit temps d'inactivitat.

Mostra l'indicador de progrés

  Indica si es mostrarà un cercle de progrés que mostri la pàgina actual i el nombre total de pàgines a la part superior dreta de la pantalla de presentació cada vegada que canvieu la pàgina.

Mostra la pàgina del resum

  Indica si mostrar una pàgina de resum al començament de la presentació amb el títol, autor i el nombre de pàgines del document.

Activa les transicions

  Utilitzeu aquesta casella de selecció per activar o desactivar els efectes de transició entre les pàgines.

Transició per omissió

  L'efecte de transició entre pàgina i pàgina si el document no n'especifica cap. Establiu-ho a Transició aleatòria per a fer que &okular; trii a l'atzar un dels efectes disponibles.

Emplaçament

  En aquesta secció podeu seleccionar la Pantalla a utilitzar per mostrar la presentació.

  Pantalla actual és la mateixa pantalla de la finestra de &okular; que inicia el mode de presentació.

  Pantalla per omissió és la pantalla marcada com a per omissió en la configuració de «xinerama».

  Pantalla 0, Pantalla 1, &etc; són les pantalles disponibles.

### Anotacions

La pàgina Anotacions del diàleg de configuració
La pàgina Anotacions del diàleg de configuració

Autor

  L'autor dels continguts afegit en un document. Per omissió és el nom de la pàgina Contrasenya i compte d'usuari del mòdul Detalls del compte a &systemsettings;.

Eines d'anotació

  Aquest plafó s'utilitza per configurar la barra d'eines d'anotació.

  Hi ha cinc botons (Afegeix, Edita, Elimina, Mou amunt i Mou avall) i un quadre de llista (que mostra el contingut de la barra d'eines d'anotació) que s'utilitza per a configurar la barra d'eines.

  Si us cal afegir algun botó d'eina a la barra d'eines, feu clic al botó Afegeix. Podeu escollir el Nom, Tipus i Aparença de l'eina creada.

  Recordeu que les eines d'anotació a &okular; són altament configurables. Per exemple, podeu tenir dos botons de la mateixa eina però amb diferent color. No podeu restar indecís en escollir el conjunt de botons que s'adapti exactament al vostre flux de treball.

  Feu clic sobre algun element al quadre de llista i després feu clic al botó corresponent a la part dreta de la pàgina per editar, eliminar, moure amunt o avall l'element. La drecera de teclat de l'eina (tecles des de 1 fins a 9) dependrà de la seva posició en la llista de la barra d'eines d'anotació.

### Editor

Editor

  Escolliu l'editor que voleu llançar quan &okular; vulgui obrir un fitxer font. Aquest és el cas quan el document conté referències als diversos punts (usualment nombre de fila i columna) de les fonts des de les que fou generat. El format &DVI; suporta de forma nativa afegir la informació sobre les fonts del document LaTeX des del que fou generat. Existeix un sistema similar per als documents &PDF;, anomenat pdfsync, el qual emmagatzema aquesta informació extra en un fitxer extern anomenat després del fitxer &PDF; mateix (per exemple `meu_document.pdfsync` per `meu_document.pdf`).

  &okular; es distribueix amb ajustos preconfigurats per als següents editors: &kate;, Kile, SciTE, el client &Emacs; i el client LyX.

  Per utilitzar la cerca inversa a Kile, haureu de compilar el vostre fitxer de &latex; amb la configuració Moderna.

Ordre

  Aquesta és l'ordre i els seus paràmetres per invocar l'editor seleccionat amb el fitxer font del document real.

  Aquest camp s'omplirà automàticament si utilitzeu un dels editors preconfigurats. En cas contrari, escolliu Editor de text personalitzat a la llista desplegable Editor i consulteu la documentació del vostre editor preferit per a trobar l'ordre adequada.

  Podeu utilitzar els següents caràcters de comodí:

  - %f - el nom del fitxer

  - %l - la línia del fitxer per abastar

  - %c - la columna del fitxer per abastar

  Si no s'especifica «%f», el nom del document serà adjuntat a l'ordre especificada.

## Crèdits i llicència

### Copyright del programa:

- &Albert.Astals.Cid; &Albert.Astals.Cid.mail; mantenidor actual

- Pino Toscano pino@kde.org

- Enrico Ros eros.kde@email.it desenvolupador de &kpdf;

### Copyright de la documentació:

- &Albert.Astals.Cid; &Albert.Astals.Cid.mail; autor

- Titus Laska titus.laska@gmx.de algunes actualitzacions i afegits

- Pino Toscano pino@kde.org

Traductor de la documentació: &credits.Antoni.Bella;

&underFDL; &underGPL;

## Instal·lació

### Com obtenir &okular;

&install.intro.documentation;

### Compilació i instal·lació

Si esteu llegint aquesta ajuda al &khelpcenter;, voldrà dir que &okular; ja està instal·lat sobre aquest sistema i no serà necessari instal·lar res més.

&install.compile.documentation;
&documentation.index;