# Commutador de tasques

&Martin.Graesslin;&Martin.Graesslin.mail;
&traductor.Antoni.Bella;
10-03-2014
&kde; 4.11
KDE
Arranjament del sistema
escriptori
finestra
navegació

## Navegar per les finestres

Aquest mòdul ofereix la possibilitat de configurar el comportament de navegar a través de les finestres, sovint referida com a &Alt;&Tab;. Hi ha dos conjunts independents d'efectes que poden tenir ajustaments diferents. En aquest mòdul, cadascun d'aquests conjunts disposa d'una pestanya pròpia (Principal i Alternativa).

La primera sèrie d'efectes en la pestanya Principal té dreceres pre-definides. Si voleu utilitzar el segon conjunt d'efectes en la pestanya Alternativa, haureu d'establir manualment una drecera per a aquests efectes a l'editor de dreceres.

Per navegar a través de les finestres sense &Alt;&Tab;, podeu definir accions per a la vora de la pantalla al mòdul Vores de la pantalla a l'&systemsettings;.

La següent documentació de les opcions s'aplica a l'ajustament general i també a les alternatives.

### Visualització

Hi ha diversos efectes que es poden utilitzar en comptes de la llista de finestres normal quan la composició està activada. Per omissió, s'utilitza l'efecte Miniatures. Aquest efecte mostra una miniatura de cada finestra dins d'un quadre i ressalta la finestra seleccionada. Hi ha diverses disposicions predefinides addicionals que proporcionen una vista informativa o compacta, icones petites o grans, només un títol de graella i de finestra.

En seleccionar una d'aquestes disposicions obtindreu un botó per a mostrar una vista prèvia.

Si activeu Mostra la finestra seleccionada es mostrarà com a fons de la finestra al commutador de tasques.

Els efectes Canvi de capa i Canvi en roda són més aviat efectes de fantasia que requereixin OpenGL. Canvi de capa mostra les finestres en una galeria amb una gran miniatura de la finestra actualment seleccionada en el centre de la pantalla, mentre que totes les altres finestres es giren a l'esquerra i la dreta. Canvi en roda mostra totes les finestres en una pila 3D. La finestra seleccionada resta a la part superior de la pila i en navegar a través de les finestres mourà la pila de manera que la nova finestra seleccionada resti a la part superior.

Si l'efecte proporciona ajustaments addicionals el botó configura serà activat. En fer clic sobre aquest botó es mostrarà un diàleg de configuració.

Quan la composició no està activa o aquesta s'ha suspès, es mostrarà el llistat de finestres normal. No hi haurà pèrdua de funcionalitat si se selecciona un efecte i la composició no està activa.

### Dreceres

L'editor de dreceres proporciona la interfície de configuració per a les dreceres de teclat per a navegar a través de les finestres. Cadascun dels dos conjunts d'efectes té dos dreceres: Una per a la direcció cap endavant i una per a la direcció cap enrere. Si us plau, tingueu en compte que la llista de finestres només es pot mostrar si se selecciona una drecera amb un modificador de teclat com les tecles &Alt; o &Ctrl;. Aquest modificador s'ha de mantenir premut mentre es canvia. El seleccionar una drecera sense una tecla modificadora pot trencar el comportament de la navegació a través de les finestres.

### Contingut

És possible influir en l'ordre d'ordenació, podeu utilitzar un criteri d'ordenació basat en l'últim ús de les finestres o en l'ordre d'apilament de les finestres.

Si marqueu Inclou la icona «Mostra l'escriptori», s'afegirà una entrada per a l'escriptori a la llista amb les finestres d'aplicació. A continuació, podreu seleccionar aquesta entrada en la llista per a minimitzar totes les finestres.

Si se selecciona Només una finestra per aplicació, llavors només s'utilitzarà l'última instància d'una aplicació que es trobi a la llista. Després el canvi a altres casos només serà possible a través de la consola.

### Filtrar les finestres

Podeu configurar quines finestres s'han de mostrar en la llista inicial prement &Alt;&Tab; (pre-definides per a l'ajustament de la pestanya Principal) o la drecera definida per l'usuari per a l'ajustament de les alternatives.

Per tant, és possible només mostrar les finestres a l'escriptori actual o les finestres de tots els altres escriptoris. A més, podeu aplicar regles similars per a les finestres en les activitats o en les pantalles sobre una configuració de diversos monitors.

L'última opció permet filtrar sobre l'estat de minimització de les finestres.