# El manual de l'editor de menú del &kde;

&Milos.Prudek; &Milos.Prudek.mail;
&Anne-Marie.Mahfouf; &Anne-Marie.Mahfouf.mail;
&Lauri.Watts; &Lauri.Watts.mail;
&traductor.Antoni.Bella;
2000
&Milos.Prudek;
2008
&Anne-Marie.Mahfouf;
&FDLNotice;
07-09-2013
0.9 (&kde; 4.11)

&kmenuedit; permet l'edició d'un dels llançadors d'aplicacions de &kde;: &kickoff;, el clàssic &kmenu; o el Lancelot.

KDE
Editor de menú KDE
kmenuedit
aplicació
programa
menú
kickoff
Lancelot

## Introducció

&kmenuedit; permet l'edició del menú d'un dels llançadors d'aplicacions del &kde;: &kickoff;, el clàssic &kmenu; o el Lancelot.

&kmenuedit; es pot iniciar bé fent clic del &BDR; al botó del llançador d'aplicacions en el plafó i escollint Edita aplicacions... o escrivint `kmenuedit` en la línia de &krunner;.

&kmenuedit; us permet:

- Veure i editar el menú utilitzat pel llançador d'aplicacions actual (els llançadors: &kickoff;, el menú clàssic o Lancelot).

- Els elements i submenús Talla, Copia i Enganxa.

- Crear i eliminar elements i submenús.

- Canviar l'ordre dels submenús i elements.

- Ocultar elements i afegir nous submenús i elements.

Per omissió, totes les aplicacions instal·lades a l'ordinador apareixen al menú del llançadors d'aplicacions de tots els usuaris. Les aplicacions poden aparèixer més d'una vegada en diversos menús diferents. Les categories de submenú buides definides en l'especificació de menú d'escriptori també es mostren, però no seran visibles en els llançadors d'aplicacions a menys que instal·leu aplicacions que pertanyin a aquestes categories.

La vista en arbre té tres tipus diferents d'entrada:

- Submenú: Només els camps Nom, Comentari i Descripció, i el botó per a seleccionar una icona estan habilitats, la pestanya Avançat està deshabilitada. Qualsevol submenú pot contenir submenús i/o elements addicionals.

- Elements: Utilitzeu aquesta entrada per introduir les dades de l'aplicació que voleu afegir. Per obtenir informació més detallada veure Usar &kmenuedit;.

- Separador: Una entrada visual a l'estructura del menú. No es pot modificar, i totes les accions d'edició estaran deshabilitades.

&kmenuedit; té dos modes de vista en arbre -normal i amb les entrades ocultes-. Per veure l'última marqueu l'opció Mostra les entrades ocultes al diàleg de configuració a la pàgina Opcions generals.

Moltes entrades addicionals apareixen a l'arbre en el mode de vista ocult. Diverses entrades ocultes semblen ser només duplicats, però tenen diferents opcions d'ordre. En general, no heu de canviar aquestes entrades ocultes o correreu el risc de trencar part de la funcionalitat del sistema.

En el mode ocult tindreu un submenú especial .hidden [Hidden] a l'arbre com a element de nivell superior. Aquest submenú especial no es pot editar. En aquest submenú tots els elements esborrats es mostraran al pròxim inici de &kmenuedit;.

No és possible esborrar les entrades utilitzant la &IGU; en aquest submenú especial. Tornaran a aparèixer al pròxim inici de &kmenuedit;.

### Casos d'ús

#### Adaptar el menú per a un usuari

##### Tornar a ordenar els elements

Això s'ha de fer en el mode de vista ocult on només es mostren els submenús i elements visibles al menú del llançador d'aplicacions.

Per omissió, el menú s'ordena alfabèticament utilitzant els noms o descripcions en anglès. En utilitzar un altre idioma que no sigui l'anglès, alguns submenús i elements apareixeran en un ordre sense ordenació.

Utilitzeu les opcions a Edita Ordena per ordenar per nom o descripció. Si utilitzeu el llançador d'aplicacions clàssic haureu de seleccionar la corresponent opció Format al diàleg de configuració. En el llançador &kickoff; marqueu Mostra les aplicacions per nom si ordeneu pel nom.

Quan agrupeu els submenús o elements utilitzats amb freqüència, &pex;, a la part superior del menú, fareu que la selecció sigui més fàcil. Per canviar l'ordre a l'arbre d'elements o submenús en particular, utilitzeu el botó Mou amunt o Mou avall a la barra d'eines o aquestes mateixes accions des del menú.

Tots els llançadors d'aplicacions utilitzaran l'ordre de submenús definit al &kmenuedit;.

##### Eliminar elements de la vista del menú

L'haver de mostrar totes les aplicacions instal·lades a un ordinador pot ser confús per a alguns usuaris, pel que podeu ocultar alguns elements o submenús d'ús menys freqüent. Hi ha dues maneres de fer-ho:

Canvieu al mode de vista normal sense entrades ocultes. Si elimineu elements, es mouran al submenú .hidden [Hidden]. Els podreu moure una altra vegada a l'arbre per tenir-los al menú.

Si elimineu un submenú, serà realment eliminat amb tots els seus submenús i elements. Per a tornar-lo a crear, podeu utilitzar Edita Restaura al menú del sistema, però això eliminarà tots els submenús i elements personalitzats, i també s'eliminaran els fitxers `.desktop`. Aquesta acció no es pot revertir.

La millor manera d'eliminar els submenús i elements del menú d'un llançador d'aplicacions, és marcar Entrada oculta a la pestanya General i canviar al mode de vista ocult. En aquest mode és fàcil revertir els canvis sense destruir l'estructura del menú. L'únic inconvenient és que haureu d'ocultar totes les entrades en un submenú manualment per ocultar tot el submenú de la vista.

#### Afegir elements personalitzats

Per afegir elements personalitzats (submenú, element o separador), utilitzeu les accions al menú o barra d'eines. Els elements necessiten un nom i una ordre, sense introduir una ordre, un element no serà desat i el vostre afegit es perdrà.

Si afegiu una entrada que s'insereix a l'arbre com a sub-entrada a la posició ressaltada real. Moveu una entrada arrossegant-la amb el ratolí o utilitzant el botó Mou avall a la part inferior de l'arbre perquè sigui una entrada de nivell superior.

#### Transferir els ajustaments del llançador d'aplicacions

No hi ha manera de transferir els ajustaments utilitzant la &IGU;, cal fer-ho manualment i copiar els següents fitxers a l'usuari de destinació:

&kmenuedit; emmagatzema la jerarquia del menú a `$`HOME`/.config/menus/applications-kmenuedit.menu` i `$`HOME`/.local/share/desktop-directories` conté els fitxers d'escriptori per als submenús que heu creat. A `$`HOME`/.local/share/applications/` trobareu els fitxers d'escriptori per als elements personalitzats que heu creat.

Les dreceres per a cada aplicació s'emmagatzemen a `$`HOME`/.kde/share/config/kglobalshortcutsrc`, però l'exportació/importació no funcionarà perquè els UUID de les dreceres no coincideixen entre els sistemes, encara que els fitxers `.desktop` siguin els mateixos. Haureu d'assignar manualment totes les dreceres una altra vegada.

&Virgil.J.Nisly; &Virgil.J.Nisly.mail;

## Afegir una entrada de menú

En aquest exemple, afegirem &firefox; al submenú Internet.

Per a començar, necessitarem obrir &kmenuedit;, feu clic del &BDR; sobre el menú de llançador d'aplicacions, feu clic a Edita aplicacions... per a iniciar &kmenuedit;. Després que s'hagi iniciat, seleccioneu Internet tal com es mostra a la imatge de a sota. Seleccionant Internet Seleccionant Internet

Una vegada que heu seleccionat Internet, feu clic a Fitxer Element nou..., obrirà el diàleg Element nou, tal com es mostra a sota. Escriviu el nom del programa que voleu afegir, en aquest cas, escriviu `firefox`. El diàleg Element nou El diàleg Element nou.

Premeu &Intro;, i hauríeu de veure a la finestra principal quelcom similar a la imatge de a sota. Element nou L'element nou creat.

Ara omplirem la Descripció:, en aquest cas escriviu `Navegador web`.

L'aparença de com es mostraran la descripció i el nom dependrà dels ajustaments al llançador d'aplicacions, &pex;, Navegador web (Firefox) o Firefox (Navegador web).

Ens caldrà omplir el nom de l'executable en el camp Ordre:, en aquest cas escriurem ``firefox``.

L'ordre haurà d'estar a la vostra variable `PATH` o haureu d'especificar el camí sencer a l'executable. Si no coneixeu el nom de l'executable d'una aplicació, utilitzeu l'ordre ``locate`` per a cercar el fitxer d'escriptori i introduir la cadena de la línia Exec com a ordre.

Després de l'ordre, podeu incloure text variable que se substituirà amb els valors reals quan el programa sigui executat:

- %f - un únic nom de fitxer
- %F - una llista de fitxers; s'usa en aplicacions que poden obrir diversos fitxers locals a la vegada
- %u - un únic &URL;
- %U - una llista de &URL;
- %d - la carpeta d'un fitxer a obrir
- %D - una llista de carpetes
- %i - la icona
- %m - la mini icona
- %c - el títol

Per exemple: Si voleu que el firefox iniciï la navegació web a www.kde.org - en comptes de `firefox` haureu d'escriure `firefox %u www.kde.org`.

La majoria de les aplicacions accepten opcions addicionals, &pex;, el nom d'un perfil definit com &konqueror; o &konsole;. Per a veure totes les opcions per a un llançador d'aplicacions feu ``nom-aplicació` `--help`` al &konsole;.

Si volem una icona més creativa, farem clic sobre la icona genèrica situada al costat de Nom: (Nota: la icona per omissió pot estar en blanc, en aquest cas, feu clic a l'àrea a la dreta del quadre d'entrada de nom). Apareixerà el diàleg Selector d'icones que us permetrà escollir la nova icona, tal com es mostra a sota. El diàleg Trieu icona El diàleg Trieu icona.

Escollirem la icona de firefox de la llista i premerem &Intro;. La vostra pantalla final s'hauria d'assemblar a la captura de pantalla de a sota. S'ha fet la captura de pantalla Això és al que s'hauria d'assemblar l'element de menú.

El lloc del nou element de menú es pot canviar ara utilitzant els botons Mou amunt i Mou avall de la barra d'eines de &kmenuedit; o arrossegant-lo amb el ratolí.

Els elements de submenú es poden ordenar utilitzant el botó Ordena situat a la barra d'eines de &kmenuedit; o els elements del submenú Edita Sort.

Feu clic a Fitxer Desa, espereu que aparegui el diàleg S'està actualitzant la configuració del sistema per a finalitzar, hauríeu de trobar el &firefox; en el &kmenu; al submenú Internet del llançador d'aplicacions.

## Ús de &kmenuedit;

El plafó esquerra d'aplicacions mostra l'estructura del llançador d'aplicacions. Quan navegueu a través dels elements en el plafó esquerra, el plafó dret mostrarà informació detallada per a l'element ressaltat del menú.

### La pestanya General

Nom:

  Aquest és el nom del vostre programa tal com apareix en el menú del llançador d'aplicacions. Pot ser diferent del nom real de l'executable. Per exemple, el nom de l'executable `mc` és «Midnight Commander».

Descripció:

  La descripció es mostra junt al nom en el llançador d'aplicacions. Això és totalment opcional.

Comentari:

  En aquest camp es descriu el programa amb més detall. Això és totalment opcional.

Ordre:

  Aquest és el nom del programa executable. Assegureu-vos que teniu permisos per a executar el programa.

Habilita la confirmació d'engegada

  Si es marca aquesta casella, es mostrarà una confirmació quan s'iniciï una aplicació.

Posa a la safata del sistema

  Marcant aquesta opció les icones d'aplicació apareixeran a la safata del sistema que hi ha al plafó. Podreu ocultar o mostrar l'aplicació fent clic a sobre de la icona de la safata del sistema. Fent clic a sobre seu amb el &BDR; us permetrà treure la icona d'allí o eixir de l'aplicació.

Mostra només en el &kde;

  Quan està marcada, l'entrada de l'aplicació només serà visible en tots els llançadors d'aplicacions de &kde;, però no en els altres entorns d'escriptori.

Entrada oculta

  Eliminar una entrada de la vista del menú al llançador d'aplicacions.

### La pestanya Avançat

Camí de treball:

  Especifiqueu el camí de treball del programa. Aquest serà el camí actual quan es llanci el programa. No cal que sigui igual que la mateixa localització que l'executable.

Executa a terminal

  Haureu de marcar aquesta opció si el vostre programa requereix emulador de terminal per executar-se. Això s'aplica principalment a aplicacions de consola.

Opcions de terminal:

  Poseu totes les opcions de terminal en aquest camp.

Executa com a usuari diferent

  Si voleu executar aquest programa com a un usuari diferent (vos no), marqueu aquesta casella de selecció, i proporcioneu el nom d'usuari en el camp Nom d'usuari:.

Tecla de drecera actual:

  Podeu assignar una drecera de teclat especial per engegar el vostre programa.

  Feu clic al botó Cap a la dreta de la casella de selecció Tecla de drecera actual:.

  El text del botó canviarà a Entrada... i podreu prémer la combinació de tecles en el teclat que desitgeu assignar al programa.

  Podeu restablir la drecera a Cap usant aquest botó: .

  No us oblideu de desar la configuració fent clic a la icona Desa en la barra d'eines o utilitzant l'element de menú Fitxer Desa .

## Referència del menú

La majoria de les accions a la barra de menú també estan disponibles al menú contextual que s'obre amb un clic del &BDR; sobre un element de la vista en arbre.

&Ctrl;N Fitxer Element nou...

  Afegeix un nou element al menú.

Fitxer Submenú nou...

  Afegeix un nou submenú.

Fitxer Separador nou

  Afegeix un nou separador al menú.

&Ctrl;S Fitxer Desa

  Desa el menú.

&Ctrl;Q Fitxer Surt

  Surt de &kmenuedit;.

Edita Mou amunt

  Mou l'element seleccionat cap amunt en el seu submenú.

Edita Mou avall

  Mou l'element seleccionat cap avall en el seu submenú.

&Ctrl;X Edita Talla

  Talla l'element de menú actual cap al porta-retalls. Si voleu moure l'element de menú, primer hauríeu de tallar-lo cap al porta-retalls, moure'l cap al lloc de destinació emprant el plafó esquerra, i usar la funció Enganxa per enganxar-lo des del porta-retalls.

&Ctrl;C Edita Copia

  Copia l'element de menú actual cap al porta-retalls. Més tard podeu usar la funció Enganxa per enganxar-lo des del porta-retalls cap a la seva destinació. Podeu enganxar el mateix element moltes vegades.

&Ctrl;V Edita Enganxa

  Enganxa l'element de menú des del porta-retalls a la ubicació seleccionada en el menú principal. Primer hauríeu d'utilitzar Talla o Copia abans de poder fer Enganxa.

Supr Edita Esborra

  Elimina l'element del menú actualment seleccionat.

Edita Ordena

  Obre el submenú per ordenar el submenú seleccionat o tot l'arbre del menú. Hi ha implementats dos mètodes d'ordenació, anomenats, pel nom i per la descripció.

Edita Restaura al menú del sistema

  Això restaurarà el llançador d'aplicacions a tal com estava per omissió i eliminarà tots els ajustaments personalitzats. Un quadre de missatge us demanarà si ho voleu fer realment.

&kmenuedit; té la configuració comuna al &kde; i els elements del menú Arranjament i Ajuda, per obtenir més informació llegiu les seccions sobre El menú Arranjament i El menú Ajuda dels fonaments del &kde;.

## Crèdits i llicència

&kmenuedit;

Copyright del programa © 2002, &Raffaele.Sandrini;

Col·laboradors:

- &Matthias.Elter; &Matthias.Elter.mail; - Autor original

- &Matthias.Ettrich; &Matthias.Ettrich.mail;

- &Daniel.M.Duley; &Daniel.M.Duley.mail;

- &Preston.Brown; &Preston.Brown.mail;

Copyright de la documentació © 2000 &Milos.Prudek;

Copyright de la documentació © 2008 &Anne-Marie.Mahfouf;

Actualització per a &kde; 3.0 per &Lauri.Watts; &Lauri.Watts.mail; 2002

Traductor de la documentació: &credits.Antoni.Bella;

&underFDL; &underGPL;

## Glossari

Aplicació de consola

  Aplicació originalment escrita per a entorns no gràfics, entorn orientat a text. Aquestes aplicacions s'executen bé en &kde;. S'han d'executar dintre d'un emulador de consola, com &konsole;. No reben avís automàtic de finalització quan sortiu de la vostra sessió &kde;. Pel qual no us haureu d'oblidar de desar els documents oberts en aquestes aplicacions abans de sortir de &kde;.

  Les aplicacions de consola accepten el copia i enganxa des de les aplicacions que compleixen els requisits de &kde;. Simplement marqueu el text en l'aplicació de consola amb el vostre ratolí, canvieu a l'aplicació que compleix els requisits de &kde; i premeu &Ctrl; V per enganxar el text. Si voleu copiar des d'una aplicació &kde; cap a una aplicació de consola, primer marqueu el text amb el vostre ratolí, premeu &Ctrl; C, canvieu a l'aplicació de consola i feu clic amb el &BMR; Si el vostre ratolí no disposa de botó mig, haureu de prémer els botons esquerra i dret a l'hora. Això s'anomena «emulació del botó mig» i per a que funcioni haurà d'estar acceptat pel vostre sistema operatiu..

&documentation.index;